title: Maria Pettersson

text: Pettersson aloitti tammikuussa 2016 europarlamentaarikko Miapetra Kumpula-Natrin avustajana Brysselissä sekä "Vihreä Lanka" - ja Image-lehtien kolumnistina. Lokakuusta 2016 lähtien hän alkoi kirjoittaa kolumneja myös Yleisradion uutis- ja ajankohtaistoimituksen Ikkuna-osastoon. Suomalaista journalismia käsittelevän Uusimedian 29 jäsenen asiantuntijaraati valitsi Petterssonin neljän kovimman suomalaisen journalistin joukkoon vuonna 2016.


title: Maria Pettersson

text: Pettersson on kesästä 2018 lähtien ollut Journalisti-lehden päätoimittaja sekä Journalistiliiton viestintäyksikön johtaja ja liiton johtoryhmän jäsen.


title: Maria Pettersson

text: Maria Petterssonin puoliso on Juhana Pettersson.


title: Deirdre-luokka

text: Deirdre-luokka on Irlannin laivaston vartiolaiva- eli avomeripartioalusluokka, johon kuuluu yksi alus. Luokkaan lasketaan toisinaan kuuluvaksi myös siitä edelleen kehitetyt kolme Emer-luokan alusta.


title: Deirdre-luokka

text: Suunnittelun perustana oli tarve kehittää Pohjois-Atlantin koviin olosuhteisiin soveltuva pitkään merellä partioiva vartiolaiva. Irlanti ei löytänyt maailmalta etsiessään tehtävään soveltuvaa alusta, joka olisi vastannut asetettuja vaatimuksia. Täten aloitettiin alusten suunnittelu- ja valmistusyhteistyö Rhine-Schelde-Verolme Groupiin kuuluneen Verolme Cork Dorkyardin kanssa. Työn tuloksena valmistui ensimmäinen Irlannissa valmistettu Irlannin laivastolle tarkoitettu alus.


title: Deirdre-luokka

text: Alus on kokoonsa nähden kevyesti aseistettu. Etukannella on 40 millimetrin Boforsin ilmatorjuntatykki, joka soveltuu myös meri- ja maamaalien ammuntaan. Ammusvarastot ja -hissit on suojattu Britannian puolustusministeriön määräysten mukaisella tulvajärjestelmällä.


title: Deirdre-luokka

text: Aluksen voimanlähteenä ovat kaksi British Polar -dieselmoottoria, joiden yhteenlaskettu teho on 4800 hevosvoimaa. Siinä on nelilapainen Stone Manganese -potkuri.


title: Veera Laitinen

text: Veera Laitinen (s. 1997) on suomalainen fantasiakirjailija, joka julkaisi romaanin "Surunsyöjät" 14-vuotiaana vuonna 2011. Kustantajan mukaan teos on ensimmäinen paranormaalista romantiikasta kertova suomalainen romaani.


title: Howrse

text: Howrse on selainpohjainen peli hevosista ja niiden kasvatuksesta. Sen on julkaissut ja sitä kehittää ja markkinoi ranskalainen peliyhtiö Owlient. Peli on käännetty ainakin englanniksi, saksaksi, ranskaksi, espanjaksi, portugaliksi, brasilianportugaliksi, venäjäksi, italiaksi, ruotsiksi, puolaksi, tanskaksi, suomeksi, norjaksi ja arabiaksi. Elokuussa 2013 sillä oli maailmanlaajuisesti kaksi miljoonaa aktiivista pelaajaa.


title: Howrse

text: Pelissä voi ostaa "passeja", pelinsisäistä valuuttaa, jolla voi lunastaa erilaisia esineitä Howrsen virtuaalihevosille. Owlient aloitti mikromaksujen käytön pelissä vuonna 2005.


title: Hot Club Liikuntakoulu

text: Hot Club Liikuntakoulu on suomalainen tanssikoulu, joka perustettiin vuonna 1988 Lahdessa. Yrityksen toimitusjohtaja ja toinen perustajista on Päivi Henttu. Aluksi yritys toimi Hot Club Dance Company:na, mutta nykyään Hot Club on jakaantunut kahteen eri osaan, joita ovat Hot Club Liikuntakoulu sekä Hot Club Dance Company.


title: Hot Club Liikuntakoulu

text: Hot Club Liikuntakoulu on Suomen ensimmäinen showtanssikoulu. Liikuntakoulu perustettiin showtanssin edistämiseksi Suomessa. Hot Club Liikuntakoulussa on yli 500 oppilasta, joista nuorimmat ovat nelivuotiaita ja vanhimmat yli 60-vuotiaita. Suurin ikäryhmä on teini-ikäiset. Hot Club Liikuntakoulu tarjoaa monia eri tanssilajeja kaiken ikäisille liikunnan-harrastajille, kuten ryhmäliikuntatunteja, tilaustunteja, teemapäiviä ja kaikkea mahdollista siltä väliltä. Ryhmäliikuntatunneista esimerkkeinä Satutanssi, Street-jazz, MTV Dance, Klassinen baletti, Nykytanssi, Hip Hop ja monia muita.


title: Hot Club Liikuntakoulu

text: Hot Club Dance Company aloitti toimintansa jo vuonna 1983, mutta silloin toiminta oli vielä epävirallista. Virallisen toimintansa se aloitti vuonna 1985. Siitä lähtien se on kasvattanut toimintaansa ja vuosien myötä siitä on kehittynyt showtanssin tuotantolaitos laulajineen, tanssijoineen, näyttelijöineen, käsikirjoituksineen, lavastuksineen, puvustuksineen ja koreografioineen.


title: Hot Club Liikuntakoulu

text: Hot Club Dance Company on showtanssin ammattilaisryhmä, joka tekee esiintymisiä muun muassa yksityistilaisuuksiin, eri tv-kanaville ja viihdeartisteille ympäri Eurooppaa. Hot Club Dance Companyn tanssivat ovat myös kilpailleet menestyksekkäästi vuosien varrella niin Euroopan- kuin Maailmanmestaruuskilpailuissa.


title: Hot Club Liikuntakoulu

text: Hot Clubille myönnettiin 5.11.2011 ensimmäistä kertaa jaettu Dance Award -palkinto, sillä se oli showtanssin ensimmäisiä esitaistelijoita Suomessa.


title: Muhammad Khan Junejo

text: Muhammad Khan Junejo (18. elokuuta 1932 Sindhri, Sindh - 16. maaliskuuta 1993) oli pakistanilainen poliitikko, joka toimi muun muassa maan pääministerinä 24. maaliskuuta 1985 – 29. toukokuuta 1988.


title: Taigavarpuhämähäkki

text: Taigavarpuhämähäkki ("Dictyna palmgreni") on Suomessa ja Venäjällä esiintyvä hämähäkkilaji ja se on Suomessa erittäin harvinainen. Laji esiintyy usein kosteissa ympäristöissä olevien kuusten latvustoissa. Pallastunturilla sitä on löydetty myös aivan puurajassa kasvavilta yksittäisiltä kuusilta. Lajin kuvasivat vuonna 2011 ZooKeys-artikkelisarjassa venäläinen hämähäkkitutkija Juri Marusik ja Metsähallituksen suojelubiologi Niclas Fritzén. Tätä ennen lajin hämähäkkejä oli pidetty "Dictyna schmidti" -lajiin kuuluvina. Taigavarpuhämähäkki on nimetty suomalaisen hämähäkkitutkija Pontus Palmgrenin mukaan.


title: Ankka (täsmennyssivu)

text: Ankka voi tarkoittaa ainakin seuraavia:


title: Panokset kovenee

text: Panokset kovenee on Pojun 12. lokakuuta 2011 julkaistu albumi. Sen julkaisi AXR Music Oy. Albumi nousi Suomen virallisen albumilistan 38. sijalle. Albumin kannessa oleva logo on jäljitelty yhdysvaltalaisen AHL-joukkue Providence Bruinsin logosta, kun taas sen värimaailma on otettu NHL-joukkue Boston Bruinsin logosta.


title: 998 Bodea

text: 998 Bodea on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi Karl Wilhelm Reinmuth vuonna 1923. Pikkuplaneetta sai nimensä tähtitieteilijä Johann Elert Boden mukaan, joka tunnetaan esim. planeettojen etäisyyksiin liittyvästä Titiuksen-Boden laista. Ennen kuin tämä asteroidi nimettiin, se tunnettiin väliaikaisella tunnuksella 1923 NU. Bodean läpimitta on noin 38 kilometriä.


title: 1998 Titius

text: 1998 Titius on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi A. Bohrmann vuonna 1938. Pikkuplaneetta sai nimensä Johann Daniel Titiuksen mukaan, joka tunnetaan planeettojen etäisyyksiin liittyvän Titiuksen-Boden lain kehittämisestä. Ennen kuin tämä asteroidi sai nimensä, se tunnettiin väliaikaisella tunnuksella 1938 DX1. Koska Titiuksen absoluuttinen magnitudi (H) on 12,2; sen läpimitta on todennäköisesti välillä 11–24 kilometriä.


title: Monster X

text:
Monster X on mekaaninen ja ihmismäinen hirviö, joka esiintyy vuoden 2004 Godzilla-elokuvassa "".
Monster X nähdään kun Godzilla kohtaa tämän palaneella kaupungilla. Siellä Monster X ja tämän apuri, Gigan, taistelevat Godzillaa vastaan yhdessä. Godzilla onnistuu ensin voittamaan Giganin ja taistelee sitten Monster X:ää vastaan. Godzilla on voitolla, jolloin Monster X muuttaa itsensä King Ghidorahiksi ja taistelee siten Godzillaa vastaan. King Ghidorah on voitolla, mutta sitten Godzilla irrottaa siltä oikean pään ja sitten Godzilla heittää King Ghidorahin ilmaan, sen jälkeen Godzilla syöksee King Ghidorahin avaruuteen tulihönkäisyllään ja sen jälkeen King Ghidorah räjähtää palasiksi. Taustatietoa: Monster X voi ampua ohjuksia ja ottaa esiin suuria tuliaseita, sekä voi ampua punaista energiasädettä silmistään, syöstä salamaa suustaan, lentää manipuloimalla g-voimia ja on myös kokonaan tuhoutumaton.


title: Berndt Adolf Carl Gregori Aminoff

text: Berndt Adolf Carl Gregori Aminoff (28. lokakuuta 1809 Siuntio - 16. tammikuuta 1875 Helsinki) oli suomalainen eversti, kuvernöörin adjutantti ja valtiomies.


title: Berndt Adolf Carl Gregori Aminoff

text: Aminoff valmistui kadetiksi Haminan kadettikoulusta vuonna 1824. Hänet ylennettiin everstiksi vuonna 1854. Hän osallistui Krimin sotaan Viipurin kuvernöörin adjutanttina 1857 ja toimi pysyvänä edustajana Suomen armeijan sotilastuomioistuimessa.


title: Berndt Adolf Carl Gregori Aminoff

text: Aminoff osallistui Suomen suurruhtinaskunnan valtiopäiville aatelissäädyn edustajana vuosina 1867 ja 1872. Hän toimi myös Ritarihuoneen johtokunnan jäsenenä 1855-1860 välisenä aikana.


title: Berndt Adolf Carl Gregori Aminoff

text: Aminoff avioitui Ida Matilda Avellanin kanssa vuonna 13.6. 1841, joka oli historian professori Johan Henrik Avellanin ja tukholmalaisen Kristina Eleonora Almqvistin tytär, syntynyt Turussa 24. lokakuuta 1817.


title: Berndt Adolf Carl Gregori Aminoff

text: Aminoff sai lukuisia lapsia vaimonsa Idan kanssa, mutta moni menehtyi varsin nuorena, joka kertoo siitä, että aikansa sairaudet ja kulkutaudit koskettivat kaikkia yhteiskuntaluokkia.


title: Berndt Adolf Carl Gregori Aminoff

text: Berndt ja Ida Aminoffin lapset:


title: Berndt Adolf Carl Gregori Aminoff

text: Aminoffin isoisän isä oli vapaaherra, kenraali Carl Gustaf Armfelt, joka toimi Suomessa olleiden sotavoimien ylipäällikkönä suuressa pohjan sodassa.


title: 7707 Yes

text: 7707 Yes on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi C. W. Hergenrother vuonna 1993. Pikkuplaneetta sai nimensä rockyhtye Yesin mukaan. Ennen kuin tämä asteroidi sai nimensä se tunnettiin väliaikaisella tunnuksella 1993 HM1. Koska Yesin absoluuttinen magnitudi (H) on 13,6; sen läpimitta on todennäköisesti välillä 5–12 kilometriä.


title: Green Naugahyde

text: Green Naugahyde on rock-yhtye Primuksen 7. albumi. Green Naugahyde on yhtyeen ensimmäinen albumi vuoden 1999 Antipopin jälkeen ja jossa on uutta materiaalia vuoden 2003 "Animals Should Not Try Act Like Peoplen" jälkeen. Albumilla soittaa rumpuja alkuperäisjäsen Jay Lane, joka kuitenkin lähti yhtyeestä juuri ennen "Frizzle Fryta".


title: Green Naugahyde

text: Levyn rumpali Jay Lane oli soittanut lyhyen aikaa Claypoolin ja kitaristi Todd Huthin kanssa vuonna 1988 perustetussa Sausage-nimisessä yhtyeessä ennen Primusta. Myöhemmin Lane on soittanut monissa Claypoolin soolotuotannoissa. Vuonna 2010 Lane aloitti tekemään kiertueita Primuksen rumpalina, sillä aikaisempaa rumpalia Tim ”Herb” Alexanderiaia ei enää kiinnostanut paljoa. Kiertueiden aikana Primus kehitteli uutta materiaalia, jonka takia Primus aloitti levyttämään uutta albumia.


title: Green Naugahyde

text: Huhtikuussa yhtye kertoi useassa lehdistötilaisuudessa levyn olevan valmis ja julkaisevansa lisää tietoa toukokuussa. Toukokuussa yhtye ilmoitti tähtäävänsä kesäkuuhun, mutta siirtäisivät levyä huhtikuulle kesälomien takia. Huhtikuussa yhtye ilmoitti julkaisevansa albumin syyskuussa.


title: Green Naugahyde

text: Elokuun 17. päivänä yhtye julkaisi kotisivuillaan kappaleen ”Tragedy's a' Comin’”, ja syyskuun ensimmäisenä Rolling Stonen sivut julkaisivat ”HOINFODAMANin”. Syyskuun 7.–12. päivänä TV-sarja South Park julkaisi Facebook-sivullaan koko levyn kaikille, jotka ”tykkäsivät” heidän Facebook-sivustaan.


title: Green Naugahyde

text: Albumi nousi Suomen virallisen listan sijalle 21.


title: Andrej Bykov

text: Andrej Bykov (s. 10. helmikuuta 1988 Moskova, Venäjän SFNT, Neuvostoliitto) on sveitsiläis-venäläinen jääkiekkoilija, joka pelaa National League A:n Fribourg-Gottéronissa. Pienikokoinen Bykov on pelipaikaltaan keskushyökkääjä. Hänen isänsä on vuoden 1988 olympiavoittaja ja Venäjän maajoukkueen ex-päävalmentaja Vjatšeslav Bykov.


title: Andrej Bykov

text: Bykov syntyi Moskovassa, mutta aloitti jääkiekon HC Gottéronissa hänen isänsä Vjatšeslavin pelatessa siellä. Bykov on pelannut joukkueessa koko junioriuransa ajan. Hän debytoi miesten peleissä kaudella 2005–2006, jolloin Bykov pelasi viisi ottelua Sveitsin kolmanneksi korkeimmalla sarjatasolla 1. Ligajoukkue EHC Düdingen Bullsissa, joka on toistaiseksi hänen uransa ainoa seurajoukkue Gottéronin ulkopuolella. Bykov debytoi kauden aikana myös Fribourg-Gottéronin Nationalliga A-joukkueessa, jossa hän pelasi kolme ottelua.


title: Andrej Bykov

text: Nationalliga A:n tulokaskausi 2006–2007 toi Bykoville 30 runkosarjaottelussa tehot 1+5=6. Hän pelasi kauden aikana myös kolmen Nationalliga B:n ottelua Sveitsin alle 20-vuotiaiden maajoukkueessa, jossa Bykov pelasi myös yhden ottelun kaudella 2007–2008. Jälkimmäisellä kaudella hän teki myös läpimurtonsa Nationalliga A:ssa tekemällä 45 runkosarjaottelussa tehot 5+19=24.


title: Andrej Bykov

text: Elokuussa 2008 Bykov teki kaksivuotisen jatkosopimuksen Gottéronin kanssa. Hän oli kaudella 2008–2009 tehoilla 10+24=34 Gottéronin kolmanneksi paras pistemies ja toiseksi paras syöttäjä. Kevään 2009 pudotuspeleissä Bykov jakoi kuudella syötöllään joukkueen sisäisen syöttöpörssin voiton Benny Plüssin kanssa. Kevään 2010 pudotuspeleissä hän puolestaan jakoi tehoilla 2+5=7 Gottéronin sisäisen pistepörssin voiton hänen kanssaan.


title: Andrej Bykov

text: KHL-joukkue Dynamo Moskova varasi Bykovin ensimmäisellä kierroksella 16. pelaajana kesällä . Helmikuussa 2011 hän teki kolmivuotisen jatkosopimuksen Fribourg-Gottéronin kanssa. Kaudella 2011–2012 Bykov teki National League A:n yhden kauden piste-ennätyksensä tehoilla 8+29=37. Hän oli Fribourgin paras syöttäjä.


title: Andrej Bykov

text: Bykov edusti Sveitsiä alle 20-vuotiaiden MM-kilpailuissa vuosina 2007 ja 2008. Hän pelasi myös alle 18-vuotiaiden I-divisioonan MM-kilpailuissa vuonna 2006, jolloin Bykov voitti A-lohkon kultaa ja oli nostamassa Sveitsiä seuraavaksi vuodeksi pääsarjaan. Hän oli tehoilla 1+4=5 joukkueen toiseksi paras pistemies Marc Weltin jälkeen sekä paras syöttäjä hänen kanssaan.


title: Andrej Bykov

text: Bykov on pelannut yhteensä kahdeksan A-maaottelua tehopistein 1+1=2.


title: Mathieu Perreault

text: Mathieu Perreault (s. 5. tammikuuta 1988 Drummondville, Québec, Kanada) on kanadalainen jääkiekkoilija, joka edustaa NHL-joukkue Winnipeg Jetsiä. Perreault on pelipaikaltaan keskushyökkääjä. Hänen vahvuuksiin kuuluu pelinrakentaminen, peliäly, kädet, nopeus ja kahden suunnan pelaaminen. Perreaultin heikkouksiin kuuluu pieni koko, joka on rajoittanut hänen murtautumistaan kiekolliseen rooliin NHL:ssä.


title: Mathieu Perreault

text: Acadie-Bathurst Titan varasi Perreaultin koko QMJHL:n varaustilaisuuden toisena pelaajana Alex Grantin jälkeen kesällä 2005. Hänen tulokaskautensa 2005–2006 toi siellä 62 runkosarjaottelussa tehot 18+34=52. Kevään 2006 pudotuspeleissä Perreault oli tehoilla 10+11=21 Titanin paras pistemies. Washington Capitals varasi hänet kuudennella kierroksella 177. pelaajana .


title: Mathieu Perreault

text: Kaudella 2006–2007 Perreault teki runkosarjassa yli kaksi kertaa enemmän pisteitä kuin tulokaskaudellaan tehtyään 67 ottelussa tehot 41+78=119, joilla hän sijoittui koko QMJHL:n pistepörssissä kolmanneksi ja syöttöpörssissä toiseksi. Perreault palkittiin koko liigan arvokkaimpana pelaajana Michel Brière Trophylla ja valittiin ensimmäiseen tähdistökentälliseen sekä CHL:n toiseen tähdistökentälliseen. Kaudella 2007–2008 hän toimi Titanin kapteenina ja voitti tehoilla 34+80=114 koko QMJHL:n piste- ja syöttöpörssin. Perreault palkittiin pistepörssin voitosta Jean Beliveau Trophylla. Hänet valittiin kauden päätteeksi sekä QMJHL:n että CHL:n toiseen tähdistökentälliseen. Perreault oli myös sekä kevään 2007 että 2008 pudotuspeleissä Titanin paras pistemies. Keväällä 2008 hän pelasi myös kolme playoff-ottelua Washington Capitalsin farmijoukkue Hershey Bearsissa, AHL:ssä.


title: Mathieu Perreault

text: Perreault siirtyi kaudeksi 2008–2009 kolmivuotisella tulokassopimuksella Washington Capitalsin organisaatioon. Hän pelasi ensimmäisen sopimiskautensa kokonaan farmijoukkue Bearsissa, jossa tulokaskausi toi 77 runkosarjaottelussa tehot 11+39=50 ja 21 playoff-ottelussa tehot 2+6=8. Perreault voitti kauden päätteeksi Calder Cupin. Kaudella 2009–2010 hän debytoi NHL:ssä, missä Perreault teki 21 runkosarjaottelussa tehot 4+5=9. Hän pelasi ensimmäisen NHL-ottelunsa 4. marraskuuta 2009 vieraissa New Jersey Devilsiä vastaan. Perreault sai ottelussa jääaikaa 10.30 minuuttia ja keräsi kaksi syöttöpistettä. Hänen NHL-uransa avausmaali syntyi Perreaultin kolmannessa ottelussa Florida Panthersin Scott Clemmensenin taakse. Suurimman osan kaudestaan hän pelasi kuitenkin Bearsissa, jossa Perreault voitti toisen kerran peräkkäin Calder Cupin keväällä 2010.


title: Mathieu Perreault

text: Kaudella 2010–2011 Perreault pelasi NHL:ssä 35 runkosarjaottelua tehopistein 7+7=14. Heinäkuussa 2011 hän teki vuoden mittaisen ja kaksisuuntaisen jatkosopimuksen Capitalsin kanssa. Perreault sai harjoitusleirin jälkeen kaudeksi 2011–2012 paikan joukkueen NHL-kokoonpanosta. Hän pelasi kauden kokonaan Capitalsissa, jossa ensimmäinen täysi kausi toi 64 runkosarja- ja neljässä playoff-ottelussa tehot 16+14=30. Perreault teki NHL-uransa ensimmäisen kypärätempun 24. tammikuuta 2012 Boston Bruinsin Tuukka Raskin taakse. Hänet palkittiin ottelun kolmen tähden ykköstähtipelaajana. Heinäkuussa 2012 Perreault teki kaksivuotisen ja 2,1 miljoonan dollarin arvoisen jatkosopimuksen Capitalsin kanssa.


title: Mathieu Perreault

text: Marraskuussa 2012 Perreault siirtyi NHL:n työsulun ajaksi SM-liigajoukkue Helsingin IFK:hon. HIFK:ssa pelejä kertyi lopulta vain seitsemän.


title: Mathieu Perreault

text: Anaheim Ducksissa kaudella 2013–2014 Perreault pelasi tähänastisen uransa parhaan kauden tehden tehot 18+25=43. Kauden jälkeen hän siirtyi Winnipeg Jetsiin kolmivuotisella 9 miljoonan dollarin sopimuksella.


title: Koulutuksen tutkimuslaitos

text: Koulutuksen tutkimuslaitos on vuonna 1968 perustettu valtakunnallinen koulutustutkimuksen keskus, jossa työskentelee noin 80 henkilöä. Tutkimuslaitos toimii Jyväskylän yliopiston erillislaitoksena.


title: Koulutuksen tutkimuslaitos

text: Tutkimuslaitoksen perustamista edelsi jo vuodesta 1957 toiminut säätiöpohjainen Kasvatustieteellinen tutkimuskeskus. Tutkimuslaitoksen toiminta alkoi vuonna 1968, jolloin perustettiin valtakunnallinen Kasvatustieteiden tutkimuslaitos (KTL). 1.6.1996 laitoksen nimi muutettiin Koulutuksen tutkimuslaitokseksi. Nimellä haluttiin korostaa tutkimuksen monitieteisyyttä ja laitoksen suuntautumista entistä vahvemmin kansainväliseen koulutusta koskevaan tutkimusyhteistyöhön.


title: Koulutuksen tutkimuslaitos

text: Koulutuksen tutkimuslaitos tutkii koko koulutusjärjestelmää perusopetuksesta korkeakoulutukseen, aikuisten oppimiseen sekä koulutuksen ja työelämän suhteisiin. Myös oppiminen koulutusjärjestelmän ulkopuolella, kuten työelämässä ja verkkoympäristöissä, on tutkimuskohteena.


title: Koulutuksen tutkimuslaitos

text: Tutkimuslaitos on erikoistunut laajoihin kansainvälisiin vertailututkimuksiin, joista tunnetuin on PISA. Yhtä lailla laitos tekee myös kansallisia sekä alueellisia oppimista ja yksittäisten koulujen toimintaa edistäviä tutkimuksia.


title: Koulutuksen tutkimuslaitos

text: Sidosryhmät arvostavat Koulutuksen tutkimuslaitoksessa erityisesti tieteellistä korkeatasoisuutta, luotettavuutta, riippumattomuutta, ajankohtaisuutta ja asiantuntevuutta (mielikuvatutkimus 2005 ja 2011). Laitos on toiminnassaan verkostoitunut laajasti kansalliseen ja kansainväliseen tiedeyhteisöön.


title: Koulutuksen tutkimuslaitos

text: Koulutuksen tutkimuslaitoksen tavoitteena on tukea opettajia, oppilaitoksia ja päätöksentekijöitä oppimisen edistämisessä ja koulutuksen kehittämisessä. Tutkimuslaitos toimii koulutuksen kehittäjänä muun muassa eri ministeriöiden, opetushallituksen, Kansallisen koulutuksen arviointikeskuksen (Karvi) sekä lukuisien alueellisten ja paikallisten koulutuksen järjestäjien kanssa. Yhteistyö ulottuu myös kouluihin, josta esimerkkeinä mainittakoon opettajien mentorointi ja "Peda.net" -kouluverkkohanke.


title: Koulutuksen tutkimuslaitos

text: Laitoksen tutkijat osallistuvat aktiivisesti koulutuskeskusteluun päätöksentekijöiden, oppilaitosten ja tiedotusvälineiden kanssa. He ovat myös kysyttyjä asiantuntijoita opettajien täydennyskouluttajina.


title: Koulutuksen tutkimuslaitos

text: Laitoksella on valtakunnallinen tiedonvälitystehtävä koulutustutkimuksen alueella. Tätä laitos toteuttaa julkaisemalla "Kasvatus"- ja "Yliopistopedagogiikka-"lehteä, Suomen kasvatustieteellisen seuran julkaisusarjaa, populaareja kirjoja, kolmea julkaisusarjaa sekä tekemällä laajaa yhteistyötä kaupallisten ja muiden tiedekustantajien kanssa. Kaikille avoin tiedotepalvelu on osa tiedonvälitystä.


title: Koulutuksen tutkimuslaitos

text: Tutkijoiden kouluttaminen on laitoksen toiminnan keskeinen osa. Ohjausta saa vuosittain noin 20 tohtoriksi aikovaa Jyväskylän ja muiden yliopistojen jatko-opiskelijaa. Koulutuksen tutkimuslaitoksen vahvuuksia ovat myös tutkimusmenetelmien hallinta ja metodikoulutus.


title: Keltainen leski

text: Keltainen leski on Reijo Mäen kirjoittama yhdestoista Vares-dekkari vuodelta 1999. Kirjan rikosjuoni sisältää venäläismafialta varastettujen rahojen etsimisen, järjestäytyneen rikollisuuden puolelle sortuneen helsinkiläispoliisin sekä eritasoisia ammatti- ja taparikollisia. Tapahtumapaikkoja ovat Turku, Tampere, Helsinki ja Siikainen. Kirjassa käydään läpi myös Vareksen joutuminen kertausharjoituksissa keltaista puolta edustaneen vaalekutrisen naiskersantin vangiksi Porin Prikaatin harjoitusmaastoissa Säkylän Porsaanharjulla.


title: Keltainen leski

text: Kirjasta on tehty Aleksi Mäkelän ohjaama elokuva "Vares – yksityisetsivä". Vuonna 2005 kirja käännettiin ruotsiksi, norjaksi ja tanskaksi yhdessä kahden muun Mäen teoksen kanssa.


title: Keltainen leski

text: Helsingin Sanomien Pertti Avola totesi arviossaan Keltaisen lesken olevan kerronnaltaan juoheva ja sisältävän tietynlaista asenteellisuutta sekä sinänsä hauskasti surkuhupaisaa mutta jonninjoutavaa juttua. Vares ja juoni kohtaavat hänestä toisensa luvattoman myöhään.


title: Santana Lopez

text: Santana Lopez on kuvitteellinen televisiohahmo FOXin televisiosarjassa Glee, joka yhdistelee draamaa, komediaa ja musikaalia. Hahmoa näyttelee näyttelijä Naya Rivera, ja se on ollut mukana Gleessä ensimmäisestä Pilot-jaksosta lähtien (esitettiin ensimmäisen kerran Yhdysvalloissa 19. toukokuuta 2009). Santanan kehittivät Gleen luojat Ryan Murphy, Brad Falchuk ja Ian Brennan. Hahmo esitettiin hiukan sivussa olevana "vastustajana" ja Quinn Fabrayn (Dianna Agron) apurina ensimmäisissä jaksoissa, mutta Santana kasvoi merkittävämmäksi ensimmäisen kauden aikana. Toisella kaudella Santanalla on suurempia juonikuvioita, kuten hänen romanttiset tunteensa parasta ystäväänsä Brittany Pierceä (Heather Morris) kohtaan. Rivera, joka on jatkuvasti kannattanut rakkaustarinaa Santanan ja Brittanyn välillä, on vastaanottanut kehuja esityksestään Santanana, kuten myös laulutyöstään lukuisissa lauluissa, jotka sarjan kuoro eli Glee Club New Directions on esittänyt.


title: Santana Lopez

text: Santana, Quinn ja Brittany esitellään kolmena suosituimpana cheerleaderina kuvitteellisessa William McKinley -koulussa, joka sijaitsee Limassa, Ohiossa, mihin sarja sijoittuu. Hän liittyy koulun glee clubiin ja alkaa pian vakoilla sitä Sue Sylvesterin, cheerleader-joukkue Cheeriosin valmentajan, tahdosta. Sarjan edetessä Santana alkaa pitää enemmän glee clubin jäsenistä ja sanoo, että ei ole clubissa siksi koska Sue pakottaa hänet, vaan koska oikeasti pitää siitä. Santanalla on monia suhteita: hän tapailee vähän aikaa Noah Puckermania (Mark Salling), vie Finn Hudsonin (Cory Monteith) neitsyyden, ja jatkaa Brittanyn kanssa "friends with benefits" (eli seksiä ystävän kanssa) suhdettaan. Toisella kaudella sarja syventyy enemmän Santanan motivaatioihin vihamielisyyteen ja irtosuhteisiin; myöhemmin paljastuu, että hänen julma käytöksensä johtuu siitä, että hän kamppailee Brittanyyn kohdistuvien romanttisten tunteidensa kanssa, ja vielä myöhemmin lesboutensa kanssa. Tämän tarinan ovat sekä kriitikot että katsojat ottaneet positiivisesti vastaan.


title: Santana Lopez

text: 1. kausi


title: Santana Lopez

text: Santana esitellään suosittuna cheerleaderina William McKinley -koulussa. Santana ja hänen ystävänsä Quinn Fabray ja Brittany Pierce liittyvät koulun glee clubiin, Uusiin Tuuliin; heidän cheerleader-valmentajansa Sue Sylvester värvää kolmikon avukseen tuhotakseen glee clubin. Alussa Santanalla on romanttinen suhde jalkapalloilija Noah Puckermanin kanssa, mutta Santana eroaa hänestä pian, vaikka pari jatkaakin on-off-suhdettaan toiselle kaudelle saakka. Brittany myös paljastaa sivukommentissaan, että hän ja Santana ovat harrastaneet seksiä. Kun Santanaa ja Brittanya syytetään kuoron settilistan, mikä oli tarkoitettu kisaa varten, antamisesta Suelle, Santana puolustaa Brittanya ja itseään myöntäen, että nauttii kuorossa olemisesta eikä halua sabotoida sitä. Kun Quinn erotetaan cheerleader-joukkueesta raskautensa takia, Santanasta tulee päächeerleader. Suen käskystä Santana ja Brittany menevät treffeille Finn Hudsonin, yhden glee clubin johtajista, kanssa. Santana vie Finnin neitsyyden, vaikka Finn heti katuukin. Kun Puck alkaa tapailla Mercedes Jonesia (Amber Riley), Santana on mustasukkainen ja laulaa Mercedesin kanssa aggressiivisen dueton "The Boy Is Mine". Samankaltainen kohtaaminen, tosin kokonaan fyysinen, tapahtuu toisella kaudella sen jälkeen kun Puck laulaa rakkauslaulun Lauren Zizesille (Ashley Fink) glee clubin edessä, mutta Santana häviää selvästi Laurenille.


title: Santana Lopez

text: 2. kausi


title: Santana Lopez

text: Toisella kaudella Santana alennetaan päächeerleaderin paikastaan, kun Quinn paljastaa Santanan ottaneen kesän aikana silikonirinnat, mikä johtaa fyysiseen taisteluun kahden tytön välillä. Samalla kun Santana ja Brittany suutelevat, Brittany ehdottaa, että heidän pitäisi laulaa glee clubin duetto-kisassa Melissa Etheridgen "Come To My Window". Pelästyneenä Santana väittää, että harrasti seksiä Brittanyn kanssa vain siksi koska Puck ei ollut saatavilla. Brittany alkaa tapailla glee clubin jäsentä Artie Abramsia (Kevin McHale), mikä saa Santanan mustasukkaiseksi. Quinn, Brittany ja Santana eroavat kuorosta vähäksi aikaa Suen pakotettua heidät valitsemaan joko cheerleading tai glee club, mutta Finn saa heidät vakuutettua takaisin kuoroon. Väliaikaisesti ilman poikaystävää Santana erottaa Quinnin ja Sam Evansin (Chord Overstreet) ja seurustelee Samin kanssa useamman viikon ajan. Kun Brittany pyytää, että Santana puhuisi tunteistaan hänelle, Santana tunnustaa että on rakastunut Brittanyyn, mutta pelkää muiden oppilaiden mielipiteitä ja joutuvansa kiusauksen kohteeksi jos he alkaisivat seurustella. Brittany myöntää, että hänkin rakastaa Santanaa, mutta sanoo myös, että ei voi erota Artiesta, koska se ei olisi oikein. Toiveenaan saada Brittany seurustelemaan kanssaan Santana asettuu ehdolle koulun "prom queeniksi" eli tanssiaisten kuningattareksi. Hän kiristää kaapissa olevaa urheilijaa David Karofskya (Max Adler) "homoparrakseen" (eli vale-seurustelukumppanikseen, jotta kukaan ei arvaa hänen olevan lesbo) ja parikseen kisassa. Davidista tulee tanssiaisten kuningas, mutta Santana ei voita kruunua. Brittany lohduttaa häntä ja rohkaisee häntä olemaan ylpeästi oma itsensä. Kun New Directions häviää kuorokilpailun New Yorkissa, Santana hurjistuu, ja syyttää Rachelia ja Finniä häviöstä, koska nämä suutelivat kesken kisan. Brittany kuitenkin lohduttaa häntä ja sanoo, ettei välitä voitosta, koska saa viettää seuraavankin vuoden ystäviensä kanssa glee clubissa. Santana myös kysyy Brittanyn tunteista häntä kohtaan, ja Brittany sanoo, että rakastaa Santanaa enemmän kuin ketään muuta koko maailmassa ja että kaikki on mahdollista. Santana ei kuitenkaan vielä uskalla tulla ulos kaapista, joten hän ja Brittany jatkavat parhaina ystävinä vaikka rakastavatkin toisiaan.


title: Santana Lopez

text: 3. kausi


title: Santana Lopez

text: Kolmannella kaudella Santana ja Brittany liittyvät uudelleen huutosakkiin, ja Sue nimittää Santanan joukkueen kapteeniksi Becky Jacksonin (Lauren Potter) lisäksi. Santana erotetaan vähäksi aikaa glee clubista epälojaaliutensa takia, ja vaikka hän saakin palata clubiin pian takaisin, hän jättää sen uudestaan liittyäkseen Mercedesin kanssa uuteen, pelkästään tytöille tarkoitettuun glee clubiin, The Troubletonesiin. Santana vakuuttaa Brittanyn, joka on nyt hänen tyttöystävänsä, tulemaan hänen kanssaan. "Mash Off"- jaksossa Santana lisää kilpailua kahden kuoron välillä vielä enemmän kiusaamalla Finniä ja Rorya. Kun Santanan Finnille tarkoitetusta anteeksipyynnöstä tuleekin loukkauksia täynnä oleva, Finn syyttää Santanaa pelkuriksi tämän talloessa muita jalkoihinsa koska hän ei pysty myöntämään muille että on rakastunut Brittanyyn. Koulun käytävällä olevat oppilaat kuulevat Santanan ja Finnin riidan, ja yksi Suen vastustajista vaalikampanjassa käyttää Santanan paljastunutta lesboutta TV-mainoksessa Sueta vastaan. Vaikka Santanaa varoitetaan ennen kuin mainos näytetään hänelle, hän on siitä huolimatta tyrmistynyt, että hänet on julkisesti työnnetty ulos kaapista: hän ei ole kertonut vielä edes vanhemmilleen lesboudestaan. Myöhemmin Santana tulee ulos kaapista vanhemmilleen ja he hyväksyvät hänet, mutta Santanan isoäiti paheksuu sitä, että Santana on tehnyt seksuaalisuudestaan julkisen ja sanoo, ettei Santana ole enää tervetullut hänen kotiinsa, jättäen Santanan murheen murtamana. Troubletonesit häviävät New Directionsille paikalliskisoissa, ja Quinn vakuuttaa Santanan, Brittanyn ja Mercedeksen palaamaan takaisin New Directionsiin luvaten heille, että Troubletonesit saavat esittää yhden kappaleen kaikissa tulevissa kuorokisoissa. Kun rehtori Figgins sanoo Santanalle ja Brittanylle "Heart"- jaksossa, että he eivät saa suudella julkisesti koulussa saamiensa valitusten takia - vaikka kielto ei koske ollenkaan heteropareja - Santana on vihainen, ja käyttää koulun "God Squadin" (eli "Jumalapartion") ystävänpäivän varainkeräyspalvelua - jossa partio laulaa palkkiota vastaan maksajan valitsemalle ihmiselle - tehdäkseen pointin, ja maksaa partiolle, jotta nämä laulaisivat rakkauslaulun Brittanylle. Myöhemmin koulussa pidetyissä ystävänpäiväjuhlissa God Squad esittää Santanan pyytämän rakkauslaulun Brittanylle, ja Santana ja Brittany tanssivat yhdessä kappaleen aikana, ja kappaleen loputtua suutelevat kaikkien edessä. New Directions kisaa aluekilpailuissa, ja Troubletonesien pitämän esityksen tuella, johon kuuluu Santana, Brittany ja Mercedes, kuoro voittaa.


title: Santana Lopez

text: 4. kausi


title: Santana Lopez

text: Neljännen kauden alussa Santana on collegessa ja Brittany vielä McKinleyssä, ja he yrittävät saada kaukosuhteensa toimimaan. Santanan kuitenkin tullessa vierailulle McKinleyyn he eroavat, koska kaukosuhde on vaikea eivätkä he halua satuttaa toisiaan. Santana kuitenkin sanoo Brittanylle, että tulee aina rakastamaan häntä enemmän kuin ketään muuta. Myöhemmin Santana palaa auttamaan koulun Grease-musikaalissa, jossa hän esittää Rizzoa. Kiitospäivän viikonloppuna Santana palaa taas, ja auttaa Glee-clubia valmistautumaan tuleviin kisoihin. Hän ystävystyy clubin uuden jäsenen ja bulimiaa sairastavan Marley Rosen (Melissa Benoist) kanssa, kun hän päättää olevansa Marleyn valmentaja. Santana arvaa että Marley ei ole kunnossa, ja kun hän löytää laksatiivia Marleyn repusta hän kertoo Quinnille epäilevänsä, että hänen valmentamansa Kitty Wilde (Becca Tobin), joka on cheerleader ja Glee-clubilainen, yrittää tahallaan satuttaa Marleyta. Santana on paikalla kisojen aikana ja hänen epäilyksensä osuvat oikeaan kun Marley pyörtyy kesken esityksen lavalle nääntymyksen ja jännityksen takia. Santana vierailee myöhemminkin Ohiossa jouluna, ja myös New Yorkissa Rachelin ja Kurtin luona. Kuultuaan että Brittany seurustelee Samin kanssa hän vierailee uudestaan Ohiossa, jossa mustasukkaisena kinastelee Samin kanssa ja myöhemmin paljastaa tunteensa Brittanylle, joka kannustaa Santanaa lähtemään New Yorkiin tavoittelemaan unelmiaan. Santana muuttaa Rachelin ja Kurtin luokse New Yorkiin. Willin ja Emman häissä ollessaan Santana ja Quinn harrastavat seksiä hotellihuoneessa, sopien kuitenkin, että kyse on vain hauskanpidosta.


title: Santana Lopez

text: Ennen kuin Naya Rivera haki Gleehen hän oli esiintynyt pienissä rooleissa lukuisissa suosituissa sarjoissa. Etsiessään näyttelijöitä Gleehen sarjan luoja Ryan Murphy etsi näyttelijöitä jotka sopeutuisivat teatraalisiin rooleihin. Koe-esiintymisissä näyttelijät, joilla ei ollut aikaisempaa teatterikokemusta joutuivat todistamaan, että osaavat laulaa ja tanssia kuin myös näytellä. Rivera otti vaikutteita omasta kouluajastaan ollessaan epäsuosittu ja katsoi myös elokuvia kuten Mean Girls jotta "voisi oikeasti samaistua ja tuntea itsensä ilkeäksi high schoolin toisluokkalaiseksi". Hän on myös kuvaillut Santanaa "koulusi tyypilliseksi cheerleaderiksi, ainakin suurimmaksi osaksi" selittäen: "Hän on todella ilkeä ja rakastaa poikia. Hän on myös hyvin nokkela, joten rakastan näytellä häntä." Rivera on kuvannut Santanaa "vähän pahaksi tytöksi", kuka on "erittäin sarkastinen ja hauska, ja jolla on hyvin nokkelia sutkautuksia joita hän vain heittelee väliin." Rivera pitää siitä että Santana on kilpailuhenkinen ja itsepäinen koska hän itsekin omistaa kyseiset piirteet, mutta ei pidä Santanan ilkeästä luonteesta. Rivera haki roolia koska rakastaa laulamista, tanssimista ja näyttelemistä, eikä hänellä aikaisemmin ole ollut mahdollisuutta yhdistää kaikki kolme samaan projektiin. Hän kokee sarjan vauhdin haastavaksi, etenkin tanssimisen, ja kommentoi kesäkuussa 2009 että hänen unohtumattomin hetkensä Gleessä oli esittää Cheeriosin glee clubin koe-esiintyminen "I Say A Little Prayer". Santana alkaa esittää näkyvämpää roolia Gleen ensimmäisen kauden yhdeksässä viimeisessä jaksossa. Rivera kommentoi: "Santana on aiheuttanut kaaosta ihmisten poikaystävien, vauvojen ja opettajien kanssa - hän on koulun kauhu, ja jatkaa vihollisena olemista." Vaikka Santana jatkaakin muiden tallomista jalkoihinsa saadakseen haluamansa, hän näyttää myös myötätuntoa ja lojaaliutta glee clubia kohtaan.


title: Santana Lopez

text: Rivera on näkyvästi kannattanut Santana/Brittany-suhdetta, ja hänen asenteensa Santanan tunteita kohtaan ovat auttaneet häntä hahmon esittämisessä. Huhtikuussa 2010 häneltä kysyttäessä jos "joku pojista" olisi Santanan sielunkumppani, Rivera vastasi, "Minusta Brittany on hänen sielunkumppaninsa. Mielestäni heidän pitäisi päätyä yhteen. He rakastavat toisiaan." Kuukausi myöhemmin, kun Riveraa haastatteli The Advocate hä toisti mielipiteensä sanoen, "Ehkä he (Brittany ja Santana) rakastuvat. Minusta he ovat sielunkumppaneita. Brittany vain ymmärtää Santanaa, vaikka moni ihminen ei pidäkään hänestä." 8 joulukuuta 2010, Twitterissä fanien pettyneen kuohunnan jälkeen Brittanan (Brittany + Santana) viimeaikaisen poissaolon takia, Rivera twiittasi, "Täällä on ollut Brittana-fanien rähinää... Älkää huoliko, minäkin kaipaan sitä." Tammikuussa 2011, monen "Brittana-fanien rähinän" jälkeen, artikkelissa oli otsikko "Brittanan tulevaisuus: Ei näytä hyvältä", jolloin Rivera ilmaisi syyn niin voimakkaaseen fanien reaktioon sanoen: "Oikeasti, syvemmällä tasolla, tytöt, jotka käyvät läpi seksuaalisuuttaan jokapäiväisessä elämässään, eikä se heidän maailmassaan ole niin huvittavaa, he eräässä mielessä katsoivat meitä ylöspäin ja saivat tukea. Sen takia toivon, että Brittanyn ja Santanan tarinaa jatketaan." Ironisesti, vähän tämän pessimistisen artikkelin jälkeen Brad Falchuk, yksi Gleen tekijöistä, twiittasi tammikuussa 2010 "Brittana on käynnissä. Se on aina ollut."


title: Santana Lopez

text:
Santanan kehityskaaren mukaan Sexy-jaksossa, jossa hän tunnustaa rakkautensa Brittanya kohtaan, hän hyväksyy seksuaalisen suuntautumisensa itselleen. Falchuk kertoo että Santana sillä hetkellä tuli ulos itselleen, mutta pelkää kaapista ulos tulemista ikätovereilleen. "Santana on lesbo. Hän ei ehkä ole vielä valmis tulemaan ulos kaapista, mutta hän on lesbo."
Kolmannen kauden puolessa välissä Santana on "ulkona kaapista" ikätovereilleen ja vanhemmilleen, ja seurustelee Brittanyn kanssa julkisesti.


title: Santana Lopez

text: Kun pieni pätkä Gleen Sectionals-jaksosta näytettiin ja tuli ilmi, että Santana ja Brittany ovat harrastaneet seksiä, Dorothy Snarker, kuka kirjoittaa lesboviihde-nettisivulle AfterEllen.com, ylisti paria ja viittasi tähän portmanteau-nimellä Brittana, yhdistäen Santanan ja Brittanyn nimet. Snarker kutsui kaksikkoa hänen "uudeksi suosikki Glee-parikseen", kommentoiden: "Vaikka Heather Morrisilla (Brittany) ja Naya Riveralla (Santana) on ollut minimaalisen vähän ruutuaikaa, he ovat saaneet tämän aikaan. Hyvästi Finn ja Rachel - minä olen Brittana-tiimissä nyt."


title: Santana Lopez

text: Todd VanderWerff The A.V Clubista ylisti Santanan hahmokehitystä, kutsuen sitä Born This Way-jakson kohokohdaksi. Hän jatkoi, "Paras asia tässä jaksossa on Naya Riveran työ Santanana ja tarina jonka kolme käsikirjoittajaa ovat tehneet hänelle. Rivera on todella loistanut tällä kaudella, muuttuen tavallisesta ilkeästä cheerleaderista oikeaksi hahmoksi, jolla on motivaatioita ja joka saattaa olla parempi vihollinen sarjalle kuin Sue. Sarjassa, jossa meidän on tarkoitus hyväksyä, että hahmot tekevät mitä tahansa kirjoittajat vain tarvitsevat niiden tekevän kohtauksesta kohtaukseen, Santanan tarina hänen tajutessaan tunteensa Brittanya kohtaan ja että hän luultavasti on lesbo on ollut hyvin tehty ja yllättävän syvällinen. Santanan paljastus ei ole pyyhkinyt pois hänen vähemmän miellyttäviä piirteitään; oikeastaan, se on korostanut niitä, kun hän kamppailee ollakseen oma itsensä mutta yrittää silti säilyttää statuksensa koulun kuumimpana tyttönä."


title: Santana Lopez

text: AfterEllen.comin Visibility Awardseissa 2010 Santana ja Brittany olivat ehdolla parhaaksi fiktionaaliseksi lesbopariksi, ja Rivera oli ehdolla parhaaksi TV-näyttelijäksi. Samana vuonna Rivera oli ehdolla Paras naissivuosa/Televisiokategoria Imagen Awardsissa, ja hän ja hänen kollegansa voittivat palkinnon erinomaisesta näyttelystään yhdessä komediasarjassa. He olivat ehdolla samassa kategoriassa seuraavanakin vuonna. 2011 ALMA Awardsissa Rivera oli ehdolla Paras TV-näyttelijä - Johtava rooli komediakategoriassa.


title: Kulman pojat

text: Kulman pojat on Teppo Airaksisen ohjaama suomalainen elokuva, joka sai ensi-iltansa 24. helmikuuta 2012. Elokuvan on käsikirjoittanut yhdessä Airaksisen kanssa Jaakko Kaján. Elokuvan tuotti helsinkiläinen tuotantoyhtiö Bronson Club. Elokuvan pääosia esittävät Eero Ritala, Jussi Vatanen, Joonas Saartamo ja Lotta Kaihua.


title: Kulman pojat

text: Elokuvan pääosan esittäjä Eero Ritala voitti roolistaan parhaan miespääosan Jussin 2013.


title: Kulman pojat

text:
Petri (Eero Ritala) tuhlaa tulevaisuuttaan hanttihommissa itäsuomalaisen pikkukaupungin pienessä urheiluliikkeessä. Hänen paras ystävänsä ovat suurisuinen Komentaja (Joonas Saartamo), kaveriporukan pomottaja, jonka metkuihin ovat aina valmiina lähtemään mukaan yllytyshullu Sarttila (Janne Ravi) ja kotikaupungin entinen urheilijatoivo Terho (Antti Väre). Kesäpäivät ja -yöt kuluvat leppoisan lorvailun ja pienen jäynänteon parissa.
Yhdessä nelikko kannattaa intohimoisesti kaupungin päähän potkittua palloseuraa Kulman palloa. Sen pahin vastustaja on Petrin ja hänen kavereidensa karsastama hienohelmajoukkue AC United, joka palkkaa riveihinsä maajoukkuetason vahvistuksen, Tuukka Tiensuun (Jussi Vatanen). Sankarin vastaanoton saava Tiensuu, toivevävy ja entinen koulutoveri, herättää pojissa vilunväristyksiä.
Ystävät ja joutenolo ovat aina olleet Petrille kaikki kaikessa, mutta arki kääntyy päälaelleen kun Petri tapaa elämänsä naisen Emmin (Lotta Kaihua). Tyttö vie hetkessä Petrin sydämen ja tekee tietysti muut Kulman pojat mustasukkaisiksi. Petrin onni olisi täydellinen ellei Emmi kannattaisi väärää futisjoukkuetta, ja ellei hänellä olisi vaarallisen läheiset välit poikien arkkiviholliseen, koko kaupungin rakastamaan Tuukka Tiensuuhun.


title: Vuonna 85

text: Vuonna 85 on suomalainen elokuva, romanttinen komedia jonka ovat ohjanneet Timo Koivusalo ja Riku Suokas. Pääosissa näyttelevät Reino Nordin, Malla Malmivaara, Mikko Nousiainen ja Miina Maasola. Muissa rooleissa näyttelevät muun muassa Heikki Silvennoinen, Pate Mustajärvi ja Martti Syrjä. Elokuvaa kuvattiin helmikuusta keskikesään 2012 asti. Ensi-iltansa se sai 25. tammikuuta 2013.


title: Vuonna 85

text: Elokuva perustuu vuodesta 2006 Tampereen Työväen Teatterissa esitettyyn musikaaliin, jonka oli alkuvuodesta 2012 nähnyt yli neljännesmiljoona katsojaa. Pyynikin kesäteatteri teki näytelmään pohjautuvan oman versionsa "Kuuma kesä 85" kesällä 2012.


title: Nikkanen

text: Nikkanen on suomenkielinen sukunimi. Tunnettuja nimenkantajia ovat:


title: Lofoforiini

text: Lofoforiini on peyotekaktuksen alkaloidi. Se on ihmiselle myrkkyä joka voi aiheuttaa psykedeelisiä oireita helpoimmassa tapauksessa, pahimmassa jopa tappaa esim. jos ainetta on juotu tai on ollut kymmenen tuntia alttiina lofoforiinille.


title: Lofoforiini

text: Lofoforiinin kemiallinen kaava on CHNO, moolimassa 235.279 g/mol ja CAS-numero 17627-78-0.


title: Housefull

text:
Housefull () on Sajid Khanin ohjaama intialainen komediaelokuva vuodelta 2010. Se oli vuoden neljänneksi eniten tuottanut Bollywood-elokuva.
"Housefull 2" ilmestyi vuonna 2012. Akshay Kumar jatkoi pääroolissa ja Asin Thottumkal korvasi Deepika Padukonen.


title: Jacob Druckman

text: Jacob Druckman (26. kesäkuuta 1928 – 24. toukokuuta 1996) oli yhdysvaltalainen juutalainen säveltäjä. Hän syntyi Philadelphiassa ja valmistui Juilliard Schoolista. Hänen opettajiaan olivat Vincent Persichetti, Peter Mennin ja Bernard Wagenaar. Vuosina 1949–1950 hän sai Tanglewoodissa opetusta Aaron Coplandilta, ja vuosina 1954–1955 hän täydensi opintojaan Pariisin École Normale de Musiquessa.


title: Jacob Druckman

text: Druckman teki laajaa työtä elektronisen musiikin parissa. Hän sävelsi myös lukuisia teoksia orkesterille ja pienille kokoonpanoille. Hänen ensimmäinen suuri orkesteriteoksensa "Windows" toi hänelle musiikin Pulitzer-palkinnon vuonna 1972. Hän oli New Yorkin filharmonikkojen nimikkosäveltäjänä vuosina 1982–1985. Hän toimi opettajana muun muassa Juilliardissa.


title: Jacob Druckman

text: Druckman kuoli keuhkosyöpään 67-vuotiaana. Hänen poikansa on lyömäsoittaja Daniel Druckman. Hänen teoksiaan on julkaissut Boosey & Hawkes; hänen musiikkiaan ovat levyttäneet muiden muassa David Zinman, Wolfgang Sawallisch, Zubin Mehta, Leonard Slatkin, Dawn Upshaw, Jan DeGaetani ja American Brass Quintet.


title: Henrik Johan Aminoff

text: Henrik Johan Aminoff (4. lokakuuta 1680 Narva – 3. huhtikuuta 1758 Pernaja) oli kenraaliluutnantti ja sotilasylipäällikkö Suomessa.


title: Henrik Johan Aminoff

text: Aminoffin sotilasura kietoutui suuren Pohjan sodan ympärille. Hän osallistui luutnanttina Riian piiritykseen sekä taisteluihin Liettuassa ja Puolan Ljesnassa 1703–1708. Venäläisjoukot vangitsivat hänet hänen toimiessaan Kaarle XII:n kuriirina vuonna 1708. Hän pääsi sotavankeudesta vapauteen vuonna 1722 ja samana vuonna hänet ylennettiin majuriksi.


title: Henrik Johan Aminoff

text: Aminoff osallistui Ruotsin ja Venäjän välillä käytyyn hattujen sotaan everstiluutnanttina 1741–1743. Hänet ylennettiin kenraalimajuriksi vuonna 1754 ja myöhemmin Suomen sotilasylipäälliköksi 1756. Hän osallistui Ruotsin kuningaskunnan valtiopäiville vuosina 1738–1739, 1742–1743 ja 1746–1747.


title: Al-Saadi al-Gaddafi

text: Al-Saadi al-Gaddafi (; s. 25. kesäkuuta 1973) on libyalainen liikemies ja entinen jalkapalloilija. Hänen isänsä on Libyan entinen johtaja Muammar Gaddafi.


title: Al-Saadi al-Gaddafi

text: Libyan sisällissotaan osallistunut Gaddafi pakeni syyskuussa 2011 Nigeriin. Hän oli Interpolin etsintäkuuluttamana, kunnes hänet palautettiin Libyaan maaliskuussa 2014. Gaddafia syytetään mielenosoittajien ampumisesta.


title: Al-Saadi al-Gaddafi

text: Uransa alkuvaiheissa Gaddafi edusti libyalaisia seuroja Al-Ahlia ja Al-Ittihadia. Kesäkuussa 2000 ilmoitettiin, että hän oli allekirjoittanut sopimuksen Maltan mestarin Birkirkaran kanssa ja edustaisi seuraa Mestarien liigan karsinnoissa, mutta tämä ei kuitenkaan toteutunut. Vuonna 2003 Gaddafi teki kahden vuoden sopimuksen Italian Serie A:ssa pelanneen Perugian kanssa. Hän palkkasi henkilökohtaisiksi valmentajikseen Diego Maradonan ja Ben Johnsonin, mutta pelasi Perugiassa lopulta kahden kauden aikana vain yhden ottelun.


title: Al-Saadi al-Gaddafi

text: Kaudella 2005–2006 Gaddafi edusti toista italialaisseuraa Udinesea, mutta esiintyi jälleen vain yhdessä ottelussa. Hän lopetti uransa italialaisessa Sampdoriassa vuonna 2007, jäätyään kiinni huumetestissä. Gaddafi oli aikaisemmin jäänyt kiinni dopingtestissä jo vuonna 2003. Libyan jalkapallomaajoukkueessa hän pelasi vuosina 2000–2006 yhteensä 18 ottelua.


title: Al-Saadi al-Gaddafi

text: Oman peliuransa lisäksi Gaddafi on toiminut muun muassa Libyan jalkapalloliiton puheenjohtajana ja omistanut 7,5 prosentin osuuden italialaisesta Juventuksesta.


title: Al-Saadi al-Gaddafi

text: Saadi Gaddafi on naimisissa. Häet tunnetaan muun muassa holtittomasta huumeidenkäytöstään ja juhlimisestaan.


title: K.-G. Olin

text: Karl-Gustav Olin eli K.-G. Olin, (s. 1956 Forsby, Pedersöre) on suomenruotsalainen kirjailija.


title: K.-G. Olin

text: Olin on varsinkin kirjoittanut suomenruotsalaisista siirtolaiskohtaloista Pohjois-Amerikassa ja Suomen vapausliikkeestä. Olin on merkonomi ja on myös kirjoittanut monessa paikallislehdessä. Hän asuu Pietarsaaressa.


title: Suolijärvi (Rovaniemi)

text: Suolijärvi on järvi Rovaniemen eteläosissa. Siinä on 9 saarta. Se sijaitsee n. 40 kilometrin etäisyydellä kaupungin keskustasta.


title: Gustaf Aminoff

text: Gustaf Aminoff (14. huhtikuuta 1771 Rättvik, Ruotsi – 25. joulukuuta 1836 Ruovesi) oli kenraalimajuri ja maaherra.


title: Gustaf Aminoff

text: Aminoff valmistui kadetiksi Haapaniemen kadettikoulusta vuonna 1788. Hän osallistui 1788–1790 Puumalan, Partakosken ja Pirttimäen taisteluihin. Vuonna 1796 hän toimi kapteenina ja Ruotsin kuninkaan Kustaa IV Aadolfin adjutanttina. Samana vuonna hänet ylennettiin yliadjutantiksi ja majuriksi.


title: Gustaf Aminoff

text: Suomen sodan syttyessä vuonna 1808 Aminoff oli jo ylennetty everstiksi. Sodan jälkeen hän toimi Ruotsin Vaxholmin linnoituksen kommendanttina. Hän ei viihtynyt Ruotsissa ja erosi Ruotsin armeijan palveluksesta kenraalimajurina 1810. Aminoff muutti takaisin Suomeen, jossa hänet kutsuttiin samana vuonna Savon ja Karjalan läänin maaherraksi.


title: Carnival Magic

text: Carnival Magic on Carnival Cruise Linesin omistama Dream-laivaluokan risteilyalus, joka on rakennettu Fincantierin telakalla Monfalconessa. Carnival Magicin sisaralukset ovat Carnival Dream ja Carnival Breeze, joka valmistui kesäkuussa 2012. Carnival Magic on Carnival Cruise Linesin lippulaiva. Carnival Magic on suurin Fincantierin telakalla rakennettu laiva, ja toiseksi suurin laiva Carnival Corporation & PLC -yhtiöllä Cunard Linen Queen Mary 2:n jälkeen. Carnivalin mukaan Carnival Magicilla, Carnival Dreamilla ja Carnival Breezella on koko laivaston laajin tarjonta toimintaa, ruokapalveluja ja viihdettä.


title: Carnival Magic

text: Carnival Magicin köli laskettiin 12 tammikuuta 2010. Toisin kuin Carnival Dream, jossa on 1 823 hyttiä, on Carnival Magicissa 1 845 hyttiä. Lisäämällä hytit 746 miehistön jäsenelle Carnival Magicin henkilömäärä on 5 400. Alus laskettiin vesille 27. elokuuta 2010 ja kastettiin 1. toukokuuta 2011. Samana päivänä otettiin käyttöön myös Carnival Magic.


title: Carnival Magic

text: Carnival Magic risteili kesän 2011 Välimerellä tehden 7, 9 ja 12 yön risteilyjä Barcelonasta, lukuun ottamatta neitsytmatkaa, joka tehtiin Venetsiasta.


title: Carnival Magic

text: Myöhemmin Carnival Magic teki 16 päivän Atlantin ylityksen käyden samalla Malagassa, Majorcalla ja Bahamalla, jonka jälkeen alus saapuu kotisatamaansa Galvestoniin, Texasiin ja aloittaa 7 päivän läntisen Karibian risteilyt, joissa käydään Key Westissa, Nassaulla, Grand Caymanissa, ja Cozumelissa.


title: Gothic

text: Gothic tarkoittaa seuraavia asioita:


title: Anna-Maria Mård

text: Anna-Maria Mård (o.s. Haudanlampi) (5. elokuuta 1859 Piippola – 16. kesäkuuta 1927 Kiuruvesi) oli Ylä-Savossa, etenkin Kiuruvedellä, vaikuttanut kansanparantaja. Häntä on pidetty myös selvänäkijänä.


title: Anna-Maria Mård

text: Anna-Maria Mård tunnetaan asuinpaikkansa, Kiuruveden Haapakummun, mukaan Haapakummun Anna-Marina. Hänen vanhempansa olivat torppari Kalle Mikonpoika Haudanlampi (29. lokakuuta 1824–3. huhtikuuta 1868) ja Britha Gustava Esaiantytär Kuosmanen. Isänsä kuoltua ja äitinsä mentyä uusiin naimisiin Anna-Mari muutti Kiuruvedelle ja hänestä tuli Kalle Lepistön ja sukulaisensa Margaretan (o.s. Haudanlampi) kasvattitytär.


title: Anna-Maria Mård

text: Kalle Lepistö (s. 2. heinäkuuta 1827 Kiuruvesi - k. 17. maaliskuuta 1882 Kiuruvesi) oli selvänäkijä ja parantaja, joka tunnettiin ”"Pienenmäen ukkona"”. Lepistö sekoitetaan kertomuksissa toisinaan Hätämaan tietäjään eli Juho Luomajokeen, joka Anna-Marin tavoin oli Piippolasta. Luomajoki ja Lepistö tunsivat toisensa ja olivat tekemisissä keskenään.


title: Anna-Maria Mård

text:
Anna-Mari muutti kasvattikotiinsa 15-vuotiaana ja oli Kalle Lepistön oppilaana kahdeksan vuotta tämän kuolemaan saakka.
Lepistön kuoltua Anna-Mari avioitui pienviljelijä Heikki Juhonpoika Mårdin kanssa, joka toimi myös suutarina. Heikki Mård ei kaikelta osin hyväksynyt vaimonsa toimintaa. Anna-Mari koki auttamisen sisäisenä pakkona ja vastaamisena hänelle esitettyihin toiveisiin ja toivoi siksi mieheltään kärsivällisyyttä.


title: Anna-Maria Mård

text: Anna-Mari käytti ihmisten ja eläinten parantajana toimiessaan omatekoisia rohtoja, joihin tarvitsemiaan kasveja hän kasvatti pihapiirissään. Osan lääkkeistä tai niiden ainesosista hän hankki apteekista. Selvänäkijänä hän auttoi etenkin kadonneiden ihmisten, eläinten ja esineiden löytämisessä.


title: Anna-Maria Mård

text:
Mårdin parantajanmaine levisi ajankohtaan nähden varsin laajalle. Tähän vaikutti osaltaan Kiuruveden naapurikunnassa Iisalmessa sijaitseva Runnin terveyskylpylä, jonka asiakkaille välittyi tietoa Kiuruvedellä vaikuttavasta tietäjä-parantajasta. Kiuruvedellä Anna-Marin toiminta-aikana vaikuttaneista kunnanlääkäreistä osa suhtautui häneen myönteisesti. Yksi heistä kuitenkin haastoi hänet vuonna 1907 käräjille luvattomasta parantamisesta. Todistajia häntä vastaan ei ilmaantunut ja syyte raukesi. Mårdin on uskottu saaneen ajatteluunsa vaikutteita mm. ruusuristiläisyydestä. Hänellä oli kokoelmissaan mm. Annie Besantin teoksia ja tuttavapiirissään tämän liikkeen tuntijoita.
Mårdin pojantytär Maija Väisänen on laatinut luettelon hänen käyttämistään rohdoksista. Mårdin toimintaa on tutkinut farmakologi, dosentti Veijo Saano. Anna-Maria Mårdista kirjan kirjoittaneet Eriksson ja Nivalainen keräsivät yhteensä 760 Mårdin toimintaa valottavaa kertomusta. Niistä 229 tarkastelee häntä parantajana ja 389 käsittelee selvänäkemistä. Nämä teemat yhdistyvät useissa kertomuksissa siten, että Mård parantamisen lisäksi tiesi ennalta avuntarvitsijan tulon ja vaivan.


title: Anna-Maria Mård

text:
Anna-Marilla ja Heikillä oli kaksi poikaa, Jussi ja Elias (Eljas). Jussi oli maatyömies ja kunnosti tinurina kupariastioita. Elias harjoitti parantajantointa. Pääelinkeinoltaan hän oli pienviljelijä. Sen lisäksi hän teki suutarin- ja sepäntöitä ja korjasi myös kelloja. Myös hänestä on selvänäkemiseen viittaavia kertomuksia; toisaalta sanotaan, ettei hän nimenomaan ollut halunnut omaksua tätä puolta äitinsä kyvyistä.
Saanon (1994) mukaan Anna-Marin käyttämissä rohdoissa oli luonnonyrttejä, apteekista ostettuja ainesosia sekä nykyään lähinnä apuaineiksi luokiteltavia osia, joita hän saattoi hankkia sekatavarakaupan valikoimista.


title: Anna-Maria Mård

text: Eri puulajeista mainitaan paatsama, pihlaja, tuomi ja kataja. Näiden kuorista hän valmisti keitoksia ja käytti myös marjoja lääkinnässä. Muita hänen käyttämiään kasveja ovat esimerkiksi suopursu, pihasaunio, kumina, lipstikka ja piharatamo sekä voimakkaasti myrkyllinen näsiä ('näsenmarja').


title: Anna-Maria Mård

text: Apteekista hankittuja ainesosia olivat esimerkiksi aloe, morfiini, oopiumi, strykniini, arsenikki, aluna, boorihappo, karbolihappo, suolahappo ja rikkihappo.


title: Chrisette Michele

text: Chrisette Michele (s. 8. joulukuuta 1982 Central Islip, New York) on yhdysvaltalainen R&B-laulaja-lauluntekijä. Hän on tehnyt yhteistyötä muun muassa Rick Rossin ja Jay-Z:n kanssa.


title: Peter Kihara Kariuki

text: Peter Kihara Kariuki (s. 6. helmikuuta 1954) on kenialainen roomalaiskatolinen piispa. Hänet vihittiin Consolata-lähetyssaarnaajien papiksi 16. joulukuuta 1983 ja nimitettiin Murangan hiippakunnan piispaksi 3. kesäkuuta 1999. Piispaksi vihkiminen seurasi 11. syyskuuta. Pääkonsekraattorina toimi Giovanni Tonucci, jota avustivat Nicodemus Kirima ja John Njue.


title: Peter Kihara Kariuki

text: Kihara Kariuki sai 25. marraskuuta 2006 nimityksen Marsabitin hiippakunnan piispaksi, jonka virkaan hänet asetettiin 25. tammikuuta 2007.


title: Ratchet

text: Ratchet tarkoittaa seuraavia asioita:


title: Jérôme Nday Kanyangu Lukundwe

text: Jérôme Nday Kanyangu Lukundwe (1929 – 13. kesäkuuta 2011) oli kinshasankongolainen roomalaiskatolinen piispa. Hänet vihittiin papiksi Kongolon hiippakuntaan 27. elokuuta 1962 ja nimitettiin sen piispaksi 16. tammikuuta 1971. Piispaksi vihkiminen seurasi 30. toukokuuta. Pääkonsekraattorina toimi Bruno Torpigliani, jota avustivat Eugène Kabanga Songasonga ja Gustave Joseph Bouve.


title: Jérôme Nday Kanyangu Lukundwe

text: Nday Kanyangu Lukundwe jäi eläkkeelle 31. maaliskuuta 2007.


title: Sigtuna-säätiö

text: Sigtuna-säätiö () on Ruotsin Sigtunassa toimiva, arvoperustaltaan kristillinen, kulttuurityötä tekevä yksityinen säätiö. Säätiö perustettiin 1910-luvulla. Yhdessä Knut ja Alisa Wallenbergin säätiön kanssa se tukee Sigtunassa toimivien humanistisen lukion ja Sigtunan kansanopiston toimintaa. Säätiön omistuksessa on Sigtunassa toimiva hotelli- ja kongressikeskus Sigtunastiftelsen, joka toimii kirjailijoiden residenssinä ja kohtauspaikkana. Holvikaarineen ja pylväsriveineen hotelli- ja kongressikeskus muistuttaa arkkitehtuuriltaan Välimeren maiden luostareita.


title: Glutationi

text: Glutationi eli glutamyylikysteinyyliglysiini on tripeptidi, joka koostuu aminohapoista glutamiinihappo, kysteiini ja glysiini. Rakenteeltaan se on poikkeuksellinen peptidi, koska kysteiinin aminoryhmän on muodostanut peptidisidoksen glutamiinihapon sivuketjun karboksyyliryhmän kanssa eikä α-karboksyyliryhmän kanssa. Sidos on isopeptidisidos. Glutationi on tärkeä molekyyli lääkeaineiden ja myrkyllisten aineiden metabolian kannalta.


title: Glutationi

text: Eliöt syntetisoivat glutationia kahdessa vaiheessa. Ensimmäisessä vaiheessa muodostuu dipeptidi, γ−glutamyylikysteiini, kysteiinin aminoryhmän ja glutamiinihapon sivuketjun karboksyyliryhmän välille. Tätä reaktiota katalysoi gamma-glutamyylikysteiinisyntetaasi eli glutamaatti-kysteiiniligaasi. Toisessa vaiheessa γ-glutamyylikysteiiniin liitetään glysiinimolekyyli glutationisyntaasientsyymin katalysoimana.


title: Glutationi

text: Glutationi inaktivoi myrkyllisiä yhdisteitä muodostamalla konjugaatin niiden kanssa. Konjugaatti on usein vesiliukoinen, mikä nopeuttaa yhdisteen erittämistä ulos eliöstä. Konjugaatti muodostuu glutationin sisältämän tioliryhmän ja elektrofiilisen hiilen tai joskus myös typen, hapen ja rikin välille. Konjugaatin muodostumista katalysoivia entsyymejä ovat glutationi-S-transferaasit. Glutationikonjugaatin muodostuminen on tärkeä osa myös monien lääkeainemolekyylien aineenvaihduntaa eli metaboliaa.


title: Glutationi

text: Glutationi on myös antioksidantti. Eliöiden soluissa muodostuu hyvin reaktiivisia ja hapettavia yhdisteitä, kuten vetyperoksidia (HO) ja orgaanisia peroksideja (ROOH). Glutationi suojaa soluja hapettumiselta pelkistämällä peroksidit samalla itse hapettuen. Hapettuneessa glutationissa (GSSG) kaksi glutationimolekyyliä ovat muodostaneet disulfidisidoksen. Tätä reaktiota katalysoi glutationiperoksidaasi. Hapettunut glutationi pelkistetään takaisin aktiiviseen muotoon (GSH) glutationireduktaasin katalysoimana.


title: Kansipaperi

text: Kansipaperi eli suojapäällys on sidotun kirjan irrallinen päällyspaperi. Suojapaperissa on tavallisesti sama kansikuva ja takakansiteksti kuin nidotussa laitoksessa. Kuva voi olla myös painettu suoraan kirjan kanteen, jolloin kansipapereita ei käytetä.


title: Kansipaperi

text: Kansipaperin synty liittyy kustantajansidosten yleistymiseen 1800-luvun lopulla. Aikaisemmin kirjat olivat tavallisesti yksilöllisesti sidottuja. Kustantaja saattoi omistaa kirjansitomon, mutta lähinnä virsikirjojen tapaisia massatuotteita sidottiin yhtenäiseen asuun. Asultaan yhtenäiset kangaskantiset sidokset syntyivät 1820-luvulla. Kansipaperi keksittiin suojaamaan kangaskansia kirjakaupassa. Kuvallinen kansipaperi mainosteksteineen kehittyi vasta 1900-luvulla.


title: Kansipaperi

text: Kirjojen varsinaisista kansista tehtiin pelkistetympiä, koska kustantajien oli halvempaa tehdä näyttävä paperipäällys. Vanhojen kirjojen myyntiluetteloissa vanhoja kustantajasidoksia saatetaan kutsua korukantisiksi, koska nykyaikana pelkistetyt kansisidokset ovat tavallisimpia.


title: Kansipaperi

text: Suomessa kansipaperia pidettiin vielä 1900-luvun alkupuolella lähinnä kirjan väliaikaisena suojana, joka poistettiin kirjan tultua omistajansa haltuun.


title: Kansipaperi

text: Suojapaperista () on käytetty myös nimityksiä "kansisuojus", "kansipäällys", "suojuspäällys", "kirjansuojus", "kirjanvaippa", "irtopäällys", "irtosuojus" ja "päällyspaperi".


title: Arnaud Montebourg

text: Arnaud Montebourg (30. lokakuuta 1962 Clamecy, Nièvre, Ranska) on ranskalainen poliitikko ja Ranskan kansalliskokouksen edustaja Saône-et-Loiren viidennestä piiristä sosialistisesta puolueesta. Hänet valittiin Manuel Vallsin hallituksen talousministeriksi 2. huhtikuuta 2014.


title: Arnaud Montebourg

text: Montebourg on myös Saône-et-Loire -departementin valtuuston puheenjohtaja vuoden 2008 paikallisvaalien jälkeen. Hän oli syksyllä 2011 ehdokkaana sosialistisen puolueen esivaaleissa valittaessa ehdokasta vuoden 2011 presidenttivaaleihin. Hän sai äänistä 17,19 % ja tuli kolmanneksi.


title: Riku Aalto

text: Riku Petteri Aalto (s. 28. huhtikuuta 1965 Tampere) on Metallityöväen liiton puheenjohtaja vuodesta 2008. Hän seurasi tehtävää kahdeksan vuotta hoitanutta Erkki Vuorenmaata. Uuden Teollisuusliiton puheenjohtajaksi Aalto valittiin vuonna 2017.


title: Riku Aalto

text: Peruskoulutukseltaan Aalto on elektroniikka-asentaja, joksi hän valmistui vuonna 1983. Vuosina 1983–1990 hän työskenteli kokoonpanijana Uudenkaupungin autotehtaalla (silloinen Saab-Valmet). Vuonna 1992 hän valmistui sosionomiksi ja vuonna 1995 hallintotieteiden maisteriksi Tampereen yliopistosta. Metalliliitossa Aalto aloitti uransa vuonna 1995. Vuodet 1995–1999 hän oli jäsenrekisterivastaava ja vuodet 1999–2003 talous- ja jäsenasiainsihteeri. Ennen valintaansa puheenjohtajaksi Aalto toimi liiton talouspäällikkönä vuodesta 2003. Liiton johdossa hän on muun muassa puolustanut teollisuusaloilla yleisiä pekkaspäiviä.


title: Riku Aalto

text: Vuodesta 2003 Aalto on ollut VVO:n hallituksen jäsen ja vuodesta 2007 puheenjohtaja. Vuodesta 2012 hän ollut Varman hallituksen jäsen. Aalto on myös Teollisuuden palkansaajien, SAK:n ja VR-Yhtymän hallituksen jäsen sekä vuodesta 2004 Työttömyysvakuutusrahaston hallintoneuvoston jäsen.


title: Riku Aalto

text: Puoluekannaltaan Aalto on sosiaalidemokraatti. Hän istui vuosina 2010–2012 SDP:n puoluehallituksessa. SDP:n kevään 2014 puheenjohtajavaalissa Aalto kannatti Antti Rinnettä.


title: Riku Aalto

text: Aalto on naimisissa ja hänellä on kolme lasta. Sotilasarvoltaan hän on alikersantti.


title: Arthur Ahnger

text: Arthur Ahnger (['aŋŋer']; 28. helmikuuta 1886 – 7. joulukuuta 1940) oli suomalainen kilpapurjehtija ja olympiamitalisti. Seuratasolla hän edusti Nyländska Jaktklubbenia.


title: Arthur Ahnger

text: Anhger kuului suomalaisen Lucky Girl -veneen miehistöön sen voittaessa 8mR-luokan olympiapronssia Tukholmasta 1912.


title: Tavataan ensi viikolla

text: Tavataan ensi viikolla: Psykoanalyysin ja sen hoitovaikutusten kriittinen tarkastelu on Osmo Tammisalon vuonna 2007 ilmestynyt kirja. Tammisalo sanoo psykoanalyysin olevan epätieteellinen oppi, jonka hoitovaikutukset eivät ole muita terapioita parempia tai sitten vaikutuksia ei ole.


title: Georg Westling

text: Georg Gustaf Westling (24. elokuuta 1879 Helsinki – 14. marraskuuta 1930 Helsinki) oli suomalainen kilpapurjehtija ja olympiamitalisti. Seuratasolla hän edusti Nyländska Jaktklubbenia.


title: Georg Westling

text: Westling kuului suomalaisen Lucky Girl -veneen miehistöön sen voittaessa 8mR-luokan olympiapronssia Tukholmasta 1912.


title: Angel T. Hobayan

text: Angel T. Hobayan (s. 11. joulukuuta 1929) on filippiiniläinen roomalaiskatolinen piispa. Hänet vihittiin papiksi 25. maaliskuuta 1955. Hänet nimitettiin Catarmanin hiippakunnan piispaksi 12. joulukuuta 1974, ja piispaksi vihkiminen seurasi 5. maaliskuuta 1975. Pääkonsekraattorina toimi Bruno Torpigliani, jota avustivat Godofredo Pedernal Pisig ja Ricardo Pido Tancinco. Virkaan asettaminen seurasi 11. maaliskuuta.


title: Angel T. Hobayan

text: Hobayan jäi eläkkeelle 10. maaliskuuta 2005.


title: Sylvi-palkinto

text: Sylvi-palkinto on Suomen Näytelmäkirjailijat ja Käsikirjoittajat -yhdistyksen myöntämä palkinto parhaasta elokuvan tai televisio-ohjelman käsikirjoituksesta. Se myönnettiin ensimmäisen kerran 2011, ja myönnetään sen jälkeen vuosittain. Sylvi-palkinto on yhdistyksen vuodesta 1985 lähtien vuoden parhaalle näytelmäteokselle myöntämän Lea-palkinnon sisarpalkinto.


title: Sylvi-palkinto

text: Palkinto on nimetty ensimmäisen suomalaisen pitkän näytelmäelokuvan "Sylvin" mukaan. Vuosina 2012–2015 palkinnon arvo oli 5 000 euroa.


title: Ricardo Pido Tancinco

text: Ricardo Pido Tancinco (s. 4. elokuuta 1933) on filippiiniläinen roomalaiskatolinen piispa. Hänet vihittiin papiksi Calbayogin hiippakuntaan 30. marraskuuta 1956, ja hänet nimitettiin Calbayogin piispaksi 8. maaliskuuta 1974. Piispaksi vihkiminen seurasi 30. toukokuuta. Pääkonsekraattorina toimi Bruno Torpigliani, jota avustivat Cipriano Urgel y Villahermosa ja Godofredo Pedernal Pisig. Pido Tancinco erosi tehtävistään 21. huhtikuuta 1979.


title: Noitien asianajaja

text: Noitien asianajaja () on ruotsalaisen toimittajan Jan Guilloun vuonna 2002 ilmestynyt reportaasikirja 1600-luvun noitavainoista.


title: Ufan rautatieasema

text: Ufan rautatieasema () on Venäjän Baškortostanin tasavallan pääkaupungin, miljoonakaupunki Ufan vilkas päärautatieasema. Asema kuuluu Venäjän rautateiden tärkeimpien rautatieasemien joukkoon.


title: Gunnar Tallberg

text: Gunnar Tallberg (23. joulukuuta 1881 Helsinki – 27. elokuuta 1931 Helsinki) oli suomalainen liikkeenjohtaja, kilpapurjehtija ja olympiamitalisti. Hän edusti Nyländska Jaktklubbenia.


title: Gunnar Tallberg

text: Tallberg kuului suomalaisen Lucky Girl -veneen miehistöön sen voittaessa 8mR-luokan olympiapronssia Tukholmasta 1912.


title: Gunnar Tallberg

text: Purjehtijasukuun syntyneen Tallbergin veli Bertil kuului myös Lucky Girl -veneen miehistöön Tukholmassa. Lisäksi Tallberg oli sukua ainakin Henrikille, Johanille ja Peterille. Kaikki edellä mainitut ovat kilpailleet purjehduksessa olympialaisissa. Gunnar Tallberg siirtyi isänsä, kauppaneuvos Julius Tallbergin kuoltua Ab Julius Tallberg Oy:n toimitusjohtajaksi, missä toimessa hän johti pääliikettä ja Lauttasaarta sekä muita sivutoimintoja Bertil-veljen johtaessa kauppatoimintaa ja rauta- sekä rakennustarvikepuolta. Tallberg siirtyi heikentyneen terveydentilansa vuoksi syrjään toimitusjohtajan paikalta vuonna 1928. Hän kuoli kolme vuotta myöhemmin.


title: Luettelo televisiosarjan Uusi päivä henkilöistä

text:
"Uusi päivä" on suomalainen saippuasarja, jota esitettiin Yle TV2 -kanavalla vuosina 2010–2018. Alla on listattu sarjan keskeisimpiä hahmoja ja näyttelijöitä.
Aino Kaarina Haavisto (o.s. Pulkkinen, es. Inga Sulin) on Elinan ja Askon äiti, joka huolehtii mielellään koko Haaviston perheestä. Aino on myös Vilman, Tuijan, Oskun ja Oulan isoäiti. Hänen miniänsä on Minna Haavisto. Aino oli miehensä Ensio Haaviston kanssa yli 40 vuotta naimisissa. Ensio kuitenkin jätti Ainon kuultuaan, että nuoruudessa Ainolla oli ollut syvempi suhde Henrik Paltamon kanssa. Myös Asko alkoi epäillä, ettei olekaan Ension poika. Epäilyt osoittautuivat vääriksi ja Ensio palasi Ainon kanssa yhteen. Myöhemmin Ensio sairastui vakavasti syöpään, mutta avautui siitä vain silloiselle vävylleen Niklakselle. Ensio kuitenkin jäi traagisesti auton alle hieman sen jälkeen, kun oli päättänyt aloittaa taistelun syöpää vastaan.


text: Aino omistaa Voimalassa sijaitsevan kahvilan, "Ainon kahvilan". Kahvilan Aino osti Henrik Paltamolta saaduilla perintörahoilla. Kahvila on suuressa suosiossa lähes kaikkien sarjassa mukana olevien henkilöiden keskuudessa.


text: Syksyllä 2016 Aino sai kirjeen edesmenneeltä ystävältään Helenalta, joka oli lähettänyt kirjeen ennen kuolemaansa. Kirjeessä Helena pyysi Ainoa auttamaan ystäväänsä maahanmuuttaja-Azadia. Aino päätti alkaa suojelemaan Azadia järjestäen tälle asuinpaikan Haavistosta ja Tuijan kehotuksesta he päättivät mennä naimisiin, jotta Azad saisi jäädä Suomeen. Päästäkseen nopeasti naimisiin Aino maksoi kymmenentuhatta euroa lahjuksia. Kaikki tämä tehtiin salaa Askolta, joka ei pitänyt Azadista. Tulevaa kuulemista varten, Aino ja Azad ovat aloittivat tutustumaan toisiinsa paremmin. Pari rakastui oikeasti toisiinsa ja päättivät pysyä naimisissa päätöksen jälkeenkin. Azad ei kuitenkaan saanut jäädä Suomeen ja lopulta pari erosi Ainon toimesta.


text: Vuoden 2013 jaksoissa Aino kärsi vakavasta peliriippuvuudesta, johon hän haki myöhemmin kuitenkin apua. Ension kuoleman jälkeen Aino ystävystyi läheisemmin Pentti Ruuskasen kanssa. Lopulta ystävyys muuttui rakkaudeksi ja pari avioitui sarjan viimeisessä jaksossa.


text: Asko Haavisto (es. Antti Majanlahti) esiintyi sarjassa vuodesta 2010 alkaen kevääseen 2017 asti, ollen kuitenkin pois jaksot 416–445. Askolla on neljä lasta: Vilma, Tuija, Osku ja Oula. Kaikkien lasten äiti on Minna Haavisto. Lokakuussa 2017 uutisoitiin, että Askon näyttelijä Antti Majanlahti on kuollut. Vaikka hahmo olikin jo poistunut sarjasta, tarkoituksena oli, että Asko olisi tullut vierailemaan sarjan viimeisissä jaksoissa, jotka esitettiin vuonna 2018. Edesmenneelle Majanlahdelle tehtiin kuitenkin huomionosoitus sarjan viimeisessä jaksossa, jossa Minna kertoo terveisiä Askolta ja Haavistot pitävät pienen hiljaisen hetken ennen kuin Minna kertoo terveiset myös Oulalta.


text: Sarjan alussa Asko toimi Virtauksen ilmaisutaitolukion rehtorina, mutta sittemmin pelkästään äidinkielen opettajana. Asko on hyvä ystävä entisen työkaverinsa Raimo ”Kukko” Koistisen kanssa. Asko oli naimisissa Minna Alajoen kanssa ja heidän suhteessa ongelmat aiheutuvat yleensä jommankumman osapuolen mustasukkaisuudesta. Muun muassa Minnan ystävyys retriitin opettajan Samin kanssa aiheutti Minnan ja Askon välillä kränää. Askon luettua keväällä 2011 esityssä jaksossa isoäitinsä kirjeitä, sai hän tietää isoäidin pitäneen Ainoa ”kevytkenkäisenä” ja kehottaneen Ensiota jättämään tämän. Kirjeistä selvisi myös epäilyt siitä, oliko Ensio Askon isä. Järkyttynyt Asko alkoi tutkia asiaa tarkemmin ja hänelle selvisi, että Henrik Paltamolla ja Ainolla oli ollut suhde juuri ennen kuin Aino tapasi Ension. Loppujen lopuksi kuitenkin selvisi, että Ensio on Askon isä. Asko joutui riitoihin työkavereidensa Lissun ja Marikan kanssa vielä Virtauksen lukion rehtorina ollessaan kannattaessaan suurlukiohanketta. Sittemmin Lissun noustessa uudeksi rehtoriksi jatkoi Asko lukiossa edelleen äidinkielen opettajana.


text: Syksyllä 2014 Asko muutti Minnan ja Oskun kanssa Espanjaan. Kolmikko palasi Suomeen tammikuussa 2015 Elina Haaviston jouduttua sairaalaan. Syksyllä 2015 Asko törmäsi sattumalta Tampereella Lottaan, jolloin Askolle selvisi, että hänellä on poika Lotan kanssa. Askon vierailtua Lotan luona Göteborgissa, heidän suhteensa lämpeni uudelleen ja Asko kertoi Minnalle olevansa jälleen rakastunut Lottaan. Rakastumisen myötä Asko otti virkavapaata ja lähti Ruotsiin. Asko kuitenkin palasi Ruotsista, ja kertoi Lotan ja hänen eronneen. Selvisi myös, ettei Lasse olekaan Askon poika. Minna ei erityisemmin innostunut Askon paluusta. Asko on yrittänyt korjailla välejään lapsiinsa, Vilman kanssa hänellä on hyvät välit ja Tuijaa hän opettaa ajamaan autoa. Osku sen sijaan on kärkkäästi isäänsä vastaan ja on aikonut jopa vaihtaa sukunimensä Alajoeksi.


text: Myöhemmin Minna kertoi Askolle olevansa raskaana. Asko järkyttyi asiasta luullen, että Minnalla olisi lapsi toisen miehen kanssa. Asko kuitenkin tajusi, että hänen isyytensä olisi mahdollista, koska hän oli viettänyt yön Minnan kanssa. Asko lupasi auttaa vauvan kanssa ja hän pyysi Minnaa asumaan hänen kanssaan Haavistoon. Minna ja Asko tajusivat, että heillä oli tunteita toisiaan kohtaan. He olivat jopa menossa tekemään isyystestiä, mutta päättivät tehdä sen vasta kun lapsi on syntynyt. Minna oli lähdössä äitinsä Irman kanssa testeihin, kun synnytys käynnistyi. Minna synnytti kotonaan terveen poikavauvan, jonka nimeksi annettiin Oula Eero Askonpoika Haavisto. Näin Minna paljasti avanneensa isyystestin tuloksen. Ristiäisissä Asko kosi Minnaa ja Minna suostui. He päättivät muuttaa Oulan kanssa Irman luokse Kittilään.


text: Ensio Oskari Haavisto (es. Esko Roine) esiintyi sarjassa sen alusta lähtien neljännen tuotantokauden alkuun saakka. Ensio oli Ainon aviomies sekä Askon ja Elinan isä.


text: Keväällä 2011 Ensio halusi palata työelämään ja pääsikin hyvän ystävänsä Pentti Ruuskasen Suner-yhtiöön keikkailevaksi korjausmieheksi. Sunerin huonontuneen rahatilanteen vuoksi hän ei kuitenkaan enää saanut korjauskeikkoja. Loppusyksyllä 2011 Asko alkoi epäillä, oliko Ensio oikeasti hänen isänsä ja myöhemmin Ensiokin sai kuulla epäilyistä. Ensio teki tutkimuksia ja vaikka Aino vannoi Ension olevan Askon isä, tuli Ensio siihen lopputulokseen, ettei hän voi olla asiasta tarpeeksi varma. Lopulta Ensio lähti Ruotsiin ja tämän jälkeen kiertämään Etelä-Eurooppaa jättäen Ainon. Ensio kuitenkin palasi Suomeen ja sai Ainon kanssa sovun aikaiseksi ja he palasivat yhteen. Lopulta selvisi, että Ensio on Askon isä.


text: Sarjan kolmannella tuotantokaudella Ensio sairastui eturauhassyöpään. Hän päätti ettei aio yrittää parantua sairaudesta, mutta tuli lopulta toisiin aatoksiin ja aikoi hakeutua hoitoihin. Kolmannen tuotantokauden päätösjaksossa Ensio oli juuri ostanut ilmapallon Vilman vastasyntyneelle pojalle, kun hän näki harhan kuolleesta Henrik Paltamosta. Hän pysähtyi keskelle suojatietä katsomaan tätä, jäi auton alle ja menehtyi. Ensiota muisteltiin kuitenkin useaan otteeseen sarjan aikana.


text: Minna Haavisto (o.s. Alajoki, es. Anu Niemi) on Askon vaimo ja Vilman, Tuijan, Oskun ja Oulan äiti. Sarjan alussa Minna työskenteli vanhustenhoitajana, mutta kun kaupunginhallitus päätti ulkoistaa vanhustenhoitopalvelut, Minna päätti lopettaa työt. Minna koki, että työ vanhusten parissa oli muutenkin liian rankkaa, ja hän kärsi työuupumuksesta. Myöhemmin Minna sai työn Rypsinkukka-levitteen mainoksessa ja hän toimi sen tuote-esittelijänä. Mainostyöt olivat kuitenkin vain määräaikaisia, ja Minna jäi jälleen työttömäksi. Lopulta hän päätyi sairaanhoitajaksi Virtauksen terveyskeskukseen.


text: Minnan juonikuviot liittyivät hyvin pitkälti hänen aviokriiseihinsä tai hänen lastensa tekemisiin. Suurimman aviokriisin ja lopulta avioeron aiheutti Minnan lyhyt suhde Askon siskon Elinan silloiseen mieheen Niklakseen. Ension kuolema kuitenkin jälleen lähensi Minnaa ja Askoa, mutta Askon lähdettyä Göteborgiin selvittämään Ension asioita, pari päätyi lopulliseen eroon. Askon palattua takaisin Minna olisi halunnut vielä kerran yrittää pelastaa liiton, mutta Asko oli rakastunut uuteen naiseen, Lottaan. Suhde ei kestänyt kuitenkaan kauaa ja lopulta Asko palasi Minnan luokse.


text: Syksyllä 2014 esitetyissä jaksoissa Minna ja Asko muuttivat poikansa Oskun kanssa Espanjaan, sillä Osku oli ajautunut Virtauksessa huonoihin piirehin. Kolmikko palasi pian kuitenkin takaisin Suomeen Elinan loukkaannuttua ratsastusonnettomuudessa. Elina siirrettiin hoidettavaksi sveitsiläiseen hoitokotiin, jonne Minna lähti hänen hoitajakseen. Minnan poissaollessa Askolle selvisi, että Lotta oli Askon tietämättä synnyttänyt heille pojan. Asko ja Lotta rakastuivat jälleen, joka johti toistamiseen Minnan ja Askon eroon. Lopulta selvisi, että Asko ei todellisuudessa ollutkaan lapsen isä ja Asko palasi takaisin.


text: Minna rakastui ja lopulta kihlautui Virtauksen lukion rehtorin Jukka Hiltusen kanssa. Suhde päättyi, kun selvisi että Jukan kuolleeksi väittämä Outi-vaimo onkin elossa. Eron jälkeen kuitenkin kävi ilmi, että Minna on raskaana, mutta oli epäselvää onko lapsen isä Jukka vai Asko. Lopulta Oula Eero Askonpojaksi nimetyn lapsen isäksi varmistui Asko.


text: Ennen lapsen syntymää Minnan Irma-äiti ilmestyi Virtaukseen. He olivat olleet vuosikaudet huonoissa väleissä, mutta välit lämpenivät Minnan huomatessa äitinsä olevan muistisairas. Askon ja Minnan yhteenpaluun myötä Minna päätti muuttaa Askon ja Oulan kanssa äitinsä omaishoitajaksi Kittilään. Minna palasi Virtaukseen syksyllä 2018 kuultuaan Ainolta siitä, että Osku aikoi luovuttaa munuaisensa tyttöystävälleen Stellalle. Minna yritti estellä Oskua, jonka päätä ei kuitenkaan saatua käännettyä, ja niinpä Minna siirtyi puolestaan suunnittelemaan Oskun ja Stellan häitä yhdessä Stellan äidin kanssa pysyen sarjassa mukana aina sen loppuun asti.


text: Osku Elmeri Haavisto (es. Atte Reunanen) on Minnan ja Askon toiseksi nuorin lapsi. Oskun perheeseen kuuluvat myös isosiskot Vilma ja Tuija sekä pikkuveli Oula.


text: Sarjan alkuaikoina Oskulla ei ollut paljoakaan omia juonikuvioita vaan ne liittyivät lähinnä muihin Haaviston perheen jäseniin. Oskun siirryttyä yläasteelle häntä alettiin kiusata, koska hän soitti harmonikkaa. Tuija kuitenkin puolusti veljeään koulukiusaajille. Myöhemmin hänen silloisen parhaan ystävänsä Marian isoveli Rasmus sai houkuteltua Oskun esiintymään Vihreiden valojen kanssa. Kiusaajat yrittivät uhkailla vielä Oskua, mutta Osku ei lannistunut ja päätti perustaa bändin Marian kanssa. Sattumalta kävikin niin, että muutamien erimielisyyksien jälkeen kiusaajat perustivat Oskun ja Marian kanssa punk-bändin. Oskun ja Marian välit tulehtuivat, kun Marian pianonsoitto ja laulu eivät kuuluneet punkin seasta, eikä Osku huomioinut Mariaa. Osku ajautui bändikavereidensa mukana rikosten polulle, mistä Maria sai vihiä ja ihmetteli tapahtunutta. Osku valehteli heidän haluavan Marian takaisin bändiin, josta hänet myöhemmin heitettiin pois. Myöhemmin ennen muuttoa Espanjaan hän muisteli Marian kanssa vanhoja aikoja, kun he olivat vielä parhaita kavereita. Keskustelun päätteeksi he päätyivät suutelemaan. Kun Osku palasi Espanjasta, Maria oli alkanut seurustelemaan Oskun entisen kiusaajan kanssa. He erosivat keväällä 2016, mutta Oskun ja Marian välillä ei tapahtunut mitään ystävyyttä kummempaa ennen syksyä 2017.


text: Syksyllä 2014 Osku muutti vanhempiensa Askon ja Minnan kanssa Espanjaan siinä toivossa, että Osku pääsisi eroon vanhoista kuvioista. Kolmikko palasi Suomeen seuraavan vuoden tammikuussa Elinan jouduttua sairaalaan. Osku perusti myöhemmin uuden bändin Eppu Palomäen ja Roni Sirenin kanssa. Hän aloitti opiskelut Virtauksen ilmaisutaidon lukiossa keväällä 2016. Epun muutettua takaisin Kaustiselle bändin uudeksi solistiksi valittiin Lenni Morris.


text: Osku oli hetken aikaa kiinnostunut Iris Rainiosta, joka pyysi Oskulta bassotunteja, mutta ainoastaan tehdäkseen ihastuksensa Epun mustasukkaiseksi. Iriksen lopetettua tunnit Osku poltti Iriksen antaman basson ja livestreamasi polttohetken. Oskun sanoittama Tähti-kappale kertoo Iriksestä. Iriksen jälkeen Oskun rakkauselämässä ei tapahtunut mitään ennen kuin Stella Kuparinen tuli tutustumaan lukioon syksyllä 2016. Stella muutti Virtaukseen keväällä 2017 ja parin välillä on ollut pientä kipinää. Stella ei kuitenkaan pitänyt siitä, että Lennille laulukilpailun voitosta kateellinen Osku oli laittanut Lennistä videon nettiin. Videosta sai sellaisen kuvan, ettei Lenni pitänyt faneistaan. Stellan ja Oskun välit olivat jonkin aikaa hieman kiusalliset, mutta myöhemmin heidän välillään alkoi kipinöidä uudelleen. He olivat hyvin lähellä suudelmaa kerran jos toisenkin, mutta Stellan pettymykseksi Osku päätyi sänkyyn Maria Nikon kanssa.


text: Osku päätti osallistua oppilaskunnan puheenjohtajakisaan Marian ehdotuksesta. Maria ja Osku esittävät pariskuntaa, koska he olettavat, että Lenni ja Stella ovat pari. Kisan myötä Oskulle ja Stellalle tuli pientä riitaa, minkä seurauksena Kaisla Helminen ja Iiro Rainio voittivat. Maria ja Osku alkoivat seurustella tosissaan, kunnes Lenni ja Maria rakastuivat uudelleen ja Maria päätti jättää Oskun. Osku itse on hieman ihastunut Stellaan ja he ovat pysyneet ystävinä. Osku näki asuntolassa Stellan lääkepurkin ja lähetti siitä Vilmalle kuvan saadakseen tietää, mitä varten lääkkeet ovat. Vilma soitti Oskulle kertoakseen lääkkeistä kevään 2018 viimeisissä jaksoissa. Katsojille ei paljastettu, kuinka vaarallinen Stellan sairaus todellisuudessa on, mutta Oskun ilmeistä ja puheista päätellen se on hengenvaarallinen. Stella ja Osku alkoivat seurustella syksyllä 2018. Stella sai kohtauksen Haavistoilla ja Osku oli Stellan tukena sairaalassa. Pian selvisi, että Stella tarvitsisi uuden munuaisen, mutta sopivan luovuttajan löytäminen osoittautui vaikeaksi, kunnes Osku meni testeihin ja selvisi, että Osku olisi sopiva luovuttaja. Luovutuksen onnistumiseksi Oskun ja Stellan piti mennä myös naimisiin ja häitä juhlittaan munuaissiirron jälkeen sarjan viimeisessä jaksossa.


text: Oula Eero Askonpoika Haavisto (es. Tobias Mäkinen) on Minna Alajoen ja Asko Haaviston kuopus, joka syntyi keväällä 2017. Hänellä oli Askon lisäksi toinen isäehdokas, Jukka Hiltunen. Isyystesti kuitenkin todisti, että Asko on hänen isänsä. Oulaa ei ehditty näkemään sarjassa pitkään, sillä hän muutti vanhempiensa kanssa Kittilään eikä palannut sieltä Virtaukseen ennen sarjan loppumista.


text: Tuija Haavisto (es. Fanni Suomi) esiintyi sarjassa syksystä 2010 kevääseen 2017 asti. Hän on Askon ja Minnan toiseksi vanhin lapsi. Hänellä on kolme sisarusta: pikkuveljet Oula ja Osku sekä isosisko Vilma. Tuija on luonteeltaan suorasukainen, peloton ja vahva. Näin ollen hän on luonteeltaan hankalin Haavistojen lapsista ja häntä kutsutaankin lempinimellä ”Tuittu”. Nuorempana hän osoitti usein mieltään vanhemmilleen ja aiheutti näille päänvaivaa äkkipikaisilla tempauksillaan ja juonillaan. Vanhemmiten Tuija oppi olemaan rauhallisempi, mutta pääpiirtein hänen luonteensa on pysynyt samana. Tuijan paras kaveri sarjan alkuaikoina oli Peetu Määttä, mutta Peetu muutti pois ja Tuija tunsi hetken olevansa aivan yksin, kunnes tapasi Jimi Aron. Aloitettuaan lukion, Tuija sai uusia ystäviä, kuten Iriksen ja Annin. Tuija oli myös hyvä ystävä sisarustensa Vilman ja Oskun kanssa.


text: Jimi Aro oli Tuijan suuri rakkaus, jonka Tuija tapasi perhetukikeskuksessa, missä Peetukin asui jonkin aikaa. Jimi aiheutti Tuijalle ja samalla muillekin ongelmia, mutta Tuija piti hänestä silti. Tuijan isä Asko ei pitänyt Jimistä ja yritti tulla parin väliin. Jimi esimerkiksi syyllistyi tuhopolttoon, kun hän yritti polttaa Sunerin, koska Tero Kuusla oli varastanut hänen aurinkopaneli-ideansa. Jäätyään kiinni Jimi karkasi arestista, meni Haavistoon piiloon ja kertoi Tuijalle karkaavansa maasta pyytäen tätä sitten mukaansa. Tuija kieltäytyi ensin, mutta suostui myöhemmin vietettyään yön Jimin kanssa. Tuijan äiti löysi Jimin tilaamat junaliput tietokoneelta ja lähti etsimään Tuijaa. Minna sai estettyä Tuijaa lähtemästä Jimin mukaan, mutta Jimi lähti junalla pois Virtauksesta.


text: Myöhemmin Jimi tuli takaisin ja aloitti koulun uudestaan lukiossa. Iris Rainio kiinnostui Jimistä ja yritti tehdä kaikkensa päästäkseen Tuijan ja Jimin väliin onnistuen siinä hyvin lähetettyään Tuijalle kuvan, jossa Iris makaa nukkuvan Jimin vieressä sängyllä. Tuija suuttui Jimille eikä halunnut olla tämän kanssa tekemisissä. Tuijan tunteet siskonsa Vilman ex-aviomiestä kohtaan lämpenivät, kun Tuija oli välirikossa Jimin kanssa. Ihastumiseksi jäänyt suhde päättyi Janin kertoessa Tuijalle, ettei heistä ikinä tulisi mitään, koska Jani rakasti edelleen Vilmaa. Sen jälkeen Jimin ja Tuijan välillä nähtiin jälleen kipinää, mutta pian sen jälkeen Jimi poistui taas sarjasta päädyttyään rikollisille teille.


text: Jimin palattua takaisin Virtaukseen vankilasta Tuija oli aluksi iloinen Jimin näkemisestä, mutta Jimin uskoon tuleminen ei miellyttänyt häntä. He pysyivät ystävinä. Tuija halusi seurustella Jimin kanssa, mutta uskoon tullut Jimi ei pystynyt aloittamaan uutta suhdetta Tuijan kanssa. Myöhemmin kaksikon välit kuitenkin lämpenivät ja Jimi antoi Tuijalle ristikaulakorunsa merkiksi rakkaudestaan Tuijaa kohtaan. He saivat vanhat asiat sovittua ja olivat onnellisia yhdessä, kunnes talven 2015 päätösjaksossa tapahtuneessa Voimalan räjähdyksessä Jimi menehtyi ja heidän rakkaustarinansa päättyi. Myöhemmin Tuija lähetti säilyttämänsä Jimin ristikorun Assisiin haudattavaksi.


text: Tuija aloitti kevällä 2016 autokoulun. Tuija sai ajokortin ja hän oli aikeissa lähteä Eurooppaan uusien autokerholta saatujen ystäviensä kanssa. Tuija joutui kevään 2016 päätösjaksossa auto-onnettomuuteen, koska ajoi ylinopeutta. Ollessaan tajuttomana autossa Tuija näki Jimin kuvitelmissaan. Onnettomuudessa Tuijalta murtui käsi ja hänellä oli myös kaularangan tuki hetken aikaa. Onnettomuuden myötä Tuija ei enää aikonut lähteä Eurooppaan osallistuakseen laittomaan ralliin. Tuijan kiinnostus autoihin ei kuitenkaan lopahtanut ja hän auttoi jatkossakin ystäviään autojen kanssa.


text: Myöhemmin Tuija tutustui Lenni Morrikseen lukionsa musikaalin suunnittelun yhteydessä. Pikkuhiljaa Lennissä ja Tuijassa alkoi ilmetä pieniä ihastumisen merkkejä toisiaan kohtaan. He tulivat hyvin toimeen ja viettivät paljon aikaa yhdessä, kunnes Iris yritti tulla heidän väliinsä onnistumatta kuitenkaan. Keväällä 2017 kaksikko päätyi Tuijan ylioppilasjuhlien jälkeen suutelemaan. Pari aloitti julkisen seurustelun, mutta erosi hyvin pian johtuen erimielisyyksistä. Helmikuussa 2017 esitetyssä jaksossa Tuija muutti tätinsä Elinan luo Sveitsiin ja aloitti opiskelut siellä. Tuija nähtiin myös sarjan viimeisessä jaksossa.


text: Vilma Sofia Haavisto (es. Rosa Hautala) esiintyi sarjassa alusta lähtien vuodesta 2010 vuoteen 2017 asti. Vilma on Minnan ja Askon esikoinen. Asko ja Minna ovat aina pitäneet Vilmaa helppona lapsena, mutta siirryttyään lukioon Vilma alkoi olemaan enemmän törmäyskurssilla vanhempiensa kanssa. Näissä tilanteissa Vilman isovanhemmat Aino ja Ensio usein riensivät apuun ja yrittivät sovitella tilannetta. Luonteeltaan Vilma on määrätietoinen, mutta hänen oli usein vaikea luottaa itseensä lukioikäisenä ja hän yllättyi huomatessaan olevansa pidetty. Vilman hyviä ystäviä olivat Krista Kortelainen ja Emmi Lukkari, joihin hän tutustui lukiossa.


text: Marika Ruuskasen esitettyä tanssitunnilla videon tanssijasta, Vilma alkoi ihailla tanssijan hoikkaa ja siroa kehoa verraten sitä omaansa. Siitä alkoi Vilman laihdutuksen syöksykierre, joka johti kaularangan murtumiseen tanssikilpailussa. Hän joutui olemaan pyörätuolissa kuukausia ennen kuin parani.


text: Lukioikäinen Vilma alkoi seurustella Jani Hellemaan kanssa. Yllättäen hän sai tietää olevansa raskaana Janille ja pohti pitääkö lapsen vai tekeekö abortin. Vilma päätti pitää lapsen. Kevään 2013 päätösjaksossa Vilman synnytys käynnistyi muutamia viikkoja etuajassa ja Vilma synnytti lukion asuntolassa poikavauvan, joka nimettiin Väinöksi. Väinön syntymän ja Ension kuoleman jälkeen Jani kosi Vilmaa. Hetken epäröinnin jälkeen Vilma suostui kosintaan. Myöhemmin Karri Palomäki ihastui Vilmaan ja Vilma häneen, vaikka Vilma olikin pian menossa naimisiin Janin kanssa. Karri oli Janin bestman. Vilma ei voinut tunteilleen mitään, joten hän jätti Janin hääjuhlassa ja lähti Karrin mukaan.


text: Pian Vilman ja Karrin palattua Väinö sairastui vakavasti ja kävi lähellä kuolemaa. Kaiken varalta Vilma päätti muuttaa Karrin ja Väinön kanssa asuntolasta Haavistoon. Jani ei riemastunut Karrin tulosta. Karrin ja Vilman suhde oli todella haastava, koska Karri ei ollut kovin läsnä perhe-elämässä. Karri kuitenkin kosi Vilmaa ja Vilma suostui. Ei mennyt kauaa, kunnes Vilma jätti Karrin huomattuaan rakastavansa Jania yhä.


text: Jätettyään Karrin, Vilma sanoi Janille haluavansa tämän takaisin. Jani ei kuitenkaan ollut kertonut Vilmalle seurustelevansa Tiian kanssa. Keväällä 2015 päätösjaksossa Vilma päätti kosia Jania, mistä tämä kuitenkin kieltäytyi. Myöhemmin Vilma ja Jani päätyivät suutelemaan Janin ollessa vielä Tiia Frimanin kanssa yhdessä. Pian Jani jätti Tiian, koska tajusi rakastavansa vielä Vilmaa. Keväällä 2016 paljastui, että Vilma, Jani ja Väinö ovat muuttaneet yhteen ja aloittaneet perhe-elämän uudestaan. Heidät vihittiin uudelleen avioliittoon perheen läsnä ollessa ja ystävät järjestivät heille Turpiini-ravintolassa hääjuhlan.


text: Myöhemmin kevään 2016 aikana selvisi, että Vilma oli saanut kesätyöpaikan Kreikasta. Saman vuoden syksyn jaksoissa Vilma lähti Janin ja Väinön kanssa Kreikkaan ollen pois sarjasta lähes puolet seitsemännen kauden syksystä. Palattuaan Kreikasta Vilma näki öisin painajaisia Kreikan tapahtumista. Vilma oli yrittänyt pelastaa lapsen, joka oli kuitenkin menehtynyt Vilman silmien edessä. Vilma pelkäsi samoin käyvän Väinölle ja tekeytyi kipeäksi ollakseen Väinön kanssa kotona. Jani vei Vilman hevostallille vierottaakseen Vilman Väinöstä. Vilma pääsi pitkästä aikaa ratsastamaan, mutta syksyn 2016 loppupuolella Janille selvisi, että Vilma ei enää hoitanut opiskelujaan vaan oli kaiket päivät tallilla. Vilma ilmoitti Janille lopettavansa lääkäriopiskelunsa. Myöhemmin Vilma päätti kuitenkin jatkaa opintojaan, mutta haki Tampereen sijaan opiskelupaikkaa Helsingistä, jonne kolmihenkinen perhe muutti lokakuussa 2017 ja näin ollen he poistuivat sarjasta. Vilma perheineen saapui Virtaukseen vierailulle vielä sarjan viimeisen jakson ajaksi.


text:
Väinö Ensio Haavisto (es. Eetu Autio) on Vilma Haaviston ja Jani Hellemaan lapsi.
Väinö syntyi samana päivänä kuin Ensio kuoli eli kevään 2013 päätösjaksossa. Ensio ehti kuitenkin nähdä Väinön ennen kuolemaansa. Väinö poistui sarjasta lokakuussa 2017, kun hän muutti vanhempiensa kanssa Helsinkiin. Väinö nähtiin kuitenkin myös sarjan viimeisessä jaksossa syksyllä 2018.


text: Jani Ilmari Hellemaa on Valtteri Lehtisen esittämä kuvitteellinen hahmo televisiosarjassa "Uusi päivä". Hahmo on esiintyi sarjassa alusta asti vuodesta 2010 vuoteen 2017. Luonteeltaan Jani on mukava ja kaikkien kanssa toimeen tuleva ihminen, joka ei pidä turhan suurta meteliä itsestään. Hän tulee huonoista kotioloista, eikä sen takia matkusta lomilla perheensä luokse. Aatteiltaan Jani on streittari, eikä siten siis käytä lainkaan päihteitä. Tämä johtuu siitä, että hänen vanhemmillaan oli vaikeita alkoholiongelmia. Syksyllä 2017 Jani kuitenkin sortui itsekin käyttämään runsaasti alkoholia ja sai syytteen rattijuopumuksesta. Vihreät Valot on Janin ja hänen kavereidensa lukioaikana perustama bändi. Jani on soittanut Vihreissä Valoissa koskettimia ja toiminut myös Vihreiden Valojen laulajana.


text: Jani oli sarjan alusta asti ihastunut Vilma Haavistoon, jonka kanssa hän nyt on naimisissa. Vilma odotti heille poikalasta, joka syntyi kolmannen tuotantokauden lopulla. Poika sai nimekseen Väinö.


text: Jani kosi Vilmaa alkusyksystä 2013, mihin Vilma vastasi jonkin ajan kuluttua myöntävästi. Vilma ja Jani menivät naimisiin, mutta jo hääjuhlassa Vilma jätti Janin ja karkasi Karri Palomäen kanssa hetkeksi pois Virtauksesta. Jani ei pystynyt hyväksymään Karria ja hankki Karrille lähestymiskiellon poikaansa Väinöön. Myöhemmin Jani perui lähestymiskiellon, koska saivat Vilman kanssa sovun tehtyä ja molemmat suostuivat yhteishuoltajuuteen. Sittemmin Vilma jätti Karrin, koska huomasi, että hänellä oli vielä tunteita Jania kohtaan. Jani oli kuitenkin alkanut seurustelemaan Tiia Friimanin kanssa ensimmäisen kerran asuessaan vielä Haavistossa. Tiia kuitenkin halusi erota Janista kuultuaan Karrilta kaikista perhekuvioista, mitä Karri oli tietenkin hieman liioitellut. Myöhemmin Tiia palasi sarjaan tultuaan kuuntelemaan Janin keikkaa. Tiia ja Jani päätyivät takaisin yhteen. Suhde oli yhtä edestakaista vääntämistä, koska Jani ei ollut varma tunteistaan. Myöhemmin Tiia ja Jani erosivat, koska Janilla oli tunteita vielä Vilmaa kohtaan.


text: Keväällä 2016 Vilma, Jani ja Väinö olivat muuttaneet yhteen. Vilma ja Jani menivät naimisiin. Jani on alkoi huomata Väinössä erityistä musiikillista lahjakkuutta. Syksyllä 2017 hän sai syytteen rattijuopumuksesta, ajatettuaan 0,8 promillen humalassa Väinö kyydissään puolisonsa mummon Ainon autolla. Vilma suuttui tästä ja sanoi, että Janilla on kaksivaihtoehtoa: joko muuttaa pois ja erota Vilmasta tai mennä hoitoon alkaneen alkoholisminsa kanssa. Jani valitsi hoidon, vaikkei itse vieläkään tuntunut uskovan, että on alkoholisti. Jani pääsi hoidosta lomalle hoitajien luvalla, mutta tietenkin sillä ehdolla ettei joisi mitään alkoholipitoista. Hän tuli auttamaan Vilmaa lähestyvässä muutossa. Lokakuun 2017 loppupuolella Vilma, Jani ja Väinö lähtivät Virtauksesta ja muuttivat Helsinkiin Vilman opintojen perässä, mutta heidät nähtiin perheenä Virtauksessa vielä sarjan viimeisessä jaksossa, joka esitettiin joulukuussa 2018.


text: Stella Maria Estelle Kuparinen (es. Ronja Alatalo) on Kokkolasta kotoisin oleva musiikillisesti lahjakas tyttö, joka nähtiin sarjassa ensimmäisen kerran syksyllä 2016. Stella tuli käymään Virtauksessa tutustumassa lukioon ja haaveili pääsevänsä valituksi sinne. Stella olisi päässyt edellissyksynä lukioon, mutta yhteishaussa hän oli laittanut Virtauksen lukion kolmanneksi vaihtoehdokseen. Hänen äitinsä on ollut lievästi Virtauksen lukioon opiskelujen perässä lähtemistä vastaan Kokkolan ja Virtauksen välillä olevan pitkän matkan takia. Stella sairastaa perinnöllistä sairautta, mistä hänen lisäkseen muutama hänen ystävistään on tietoinen. Sairaus aiheuttaa verenpaineen heittelyä ja nenäverenvuotoa. Stella ei itse suhtaudu sairauteensa kovin myönteisesti eikä halua muiden tietävän siitä.


text: Stella pääsi opiskelemaan lukioon ja asumaan asuntolaan. Hän on ihastunut samassa lukiossa opiskelevaan Osku Haavistoon, jonka kanssa hän on viettänyt paljon aikaa. Osku päätyi Stellan selän takana sänkyyn Maria Nikon kanssa, mistä Stella loukkaantui. Niinpä Stella ja Lenni Morris esittävät seurustelevansa samalla, kun Osku ja Maria esittävät seurustelevansa tehdäkseen toisen parin osapuolet mustasukkaisiksi. Myöhemmin Stella päätti ryhtyä oppilaskunnan puheenjohtajaksi Lennin ehdotuksesta. Kisassa hänelle ja Oskulle tuli riitaa eikä kumpikaan heistä voittanut puheenjohtajan paikkaa. Myöhemmin Stella ja Lenni päätyivät suutelemaan. Myöhemmin he päättivät alkaa seurustella. Lenni on kuitenkin pettänyt Stellaa suutelemalla Mariaa useamman kerran tämän selän takana. Stella itse ei tiedä siitä, mutta samalla hän on itse edelleen jonkin verran ihastunut Oskuun. Osku selvitti keväällä 2018 lisää Stellan sairaudesta Vilman kautta. Syksyllä 2018 Lenni jättää Stellan ja pian sen jälkeen Stella alkaa seurustella Oskun kanssa. Stellan saatua sairauskohtauksen selviää että Stellan munuaiset ovat huonossa kunnossa. Lopulta Stella joutuu sairaalaan. Stella tarvitsi elinsiirron ja selviää, että Osku pystyisi luovuttamaan munuaisensa Stellalle. Stella on ensin epäileväinen, mutta lopulta suostuu ehdotukseen. Osku ei kuitenkaan ole tarpeeksi läheinen, joten heidän täytyy mennä naimisiin. Osku ja Stella menevät naimisiin ja Osku luovuttaa Stellalle toisen munuaisensa.


text: Irma Alajoki (es. Soili Markkanen) on Kittilästä kotoisin oleva Minna Alajoen äiti ja Ainon entinen ystävä. Näin ollen hän on myös Minnan neljän lapsen, Vilman, Tuijan, Oskun ja Oulan isoäiti ja Väinön isoisoäiti. Irmalla on suhteellisen vakava muistisairaus.


text: Aava Helminen (es. Valpuri Jokitie) on Maijan tytär sekä Kaislan ja Pyryn pikkusisko, joka muutti perheensä kanssa Virtaukseen syksyllä 2017. Aavalla ei ehtinyt saada ennen sarjan loppua kovinkaan paljoa omia juonikuvioita, mutta hän oli vahvasti mukana perheensä juonikuvioissa ja lisäksi hän ystävystyi Roni Sirenin ja Tero Kuuslan kanssa. Heistä jälkimmäisen Aava saattoi lopulta yhteen äitinsä Maijan kanssa, kuten Tero ja Maija itse eivät saaneet kerrottua tunteistaan toisilleen.


text: Kaisla Helminen (es. Eeva Rajakangas) on Maijan tytär, Aavan isosisko ja Pyryn kaksoissisar, joka on Pyryä kymmenen minuuttia vanhempi. Hän muutti perheineen Virtaukseen päästyään veljensä kanssa opiskelemaan Virtauksen ilmaisutaidon lukioon. Kaisla ei ole kovin kiinnostunut taideaineista. Kaisla on ihastunut Iiro Rainioon, jonka kanssa hän päätti yhdessä kisata paikasta oppilaskunnan puheenjohtajana ja he voittivat. Myöhemmin kaksikko suuteli koululla järjestettyjen juhlien jälkeen. He alkoivat seurustelemaan, mutta pian suhteeseen ilmestyi kolmas pyörä, kun Pyry ilmoitti Iirolle olevansa ihastunut tähän. Iiro ei osannut suhtautua asiaan eikä Kaisla tiedä koko jutusta. Kaislan suunnitellessa romanttista iltaa ja yötä hänelle ja Iirolle, tämä suuteli toisaalla Pyryä. Iiro jätti Kaislan syksyllä 2018, mutta vielä samana syksynä Kaisla alkoi seurustelemaan Lenni Morriksen kanssa.


text: Maija Helminen (es. Lotta Lehtikari) on Kaislan, Pyryn ja Aavan äiti. Hän on nykyään yksinhuoltaja, sillä hänen lastensa isä on kuollut. Maija on Otso Karhun vanha tuttu teatterikuvioista. Maijan piti muuttaa Haaviston vanhalle puolelle, jonka Otso oli remontoinut häntä ja lapsia varten. Muutamien sekaannusten seurauksena he muuttivat asumaan Tero Kuuslan omakotitalon yläkertaan. Maijassa oli havaittavissa ihastumisen merkkejä Teroa kohtaan. Myös Tero oli ihastunut Maijaan. Syksyllä 2018 Tero suuteli Maijaa takapihalla. Tero pyysi Maijaa unohtamaan suudelman. He kumminkin päätyivät viettämään yhteisen yön. Syksyllä 2018 he alkoivat seurustella ja olivat yhdessä vielä sarjan loppuessakin.


text: Pyry Helminen (es. Toni Nikka) on Maijan poika, Aavan isoveli ja Kaislan kaksoisveli. Pyry on luonteeltaan taiteilijamainen nuori mies ja aloitti opiskelut Virtauksen lukiossa syksyllä 2017. Pyry on kertonut olevansa homoseksuaali. Pyry ystävystyi lukiossa Iiro Rainion kanssa ja hän on ihastunut Iiroon, jolla on kuitenkin tunteita Kaislaa eli Pyryn kaksoissiskoa kohtaan. Pyry kertoi tunteistaan Iirolle keväällä 2018 esitetyssä jaksossa. Iiro ei aluksi osannut suhtautua saamaansa tietoon, mutta kevään 2018 päätösjaksossa Pyry ja Iiro suutelivat ja syksyllä 2018 he päätyivät monien mutkien jälkeen seurustelemaan.


text: Jukka Hiltunen (es. Eppu Salminen, 2014, 2015-2016) oli Virtauksen lukion matematiikan opettaja. Hän oli hyvin tiukka, eivätkä oppilaat tulleet toimeen hänen kanssaan ja yrittivät savustaa tämän ulos koulusta. Hän ihastui Vilma Haavistoon ja kirjoitti hänestä runon, mutta runon päätyessä vahingossa Vilman laukkuun Hiltusen tunteet paljastuivat laajemmalle joukolle. Tuija, Iris, Anni, Veeti ja Roni luokkatovereineen lopulta savustivat Jukan eroamaan virastaan syyskuussa 2014.


text: Hiltunen palasi virkaansa maaliskuussa 2015 opettajapulan vuoksi. Hiltunen sai juonittua itselleen rehtorin paikan ja sai Lissun luvalla jatkaa sitä keväällä 2016. Hiltunen houkutteli Minnan lukioon terveystiedon opettajaksi. Hiltunen kertoi Minnalle menettäneensä Outi-vaimonsa tsunamissa, mistä Minna päätteli Outin kuolleen ja kertoi asiasta Askolle. Asko sai myöhemmin selville, ettei Outi olekaan kuollut ja Minna kuuli Hiltuselta, että Outi lähti Thaimaassa toisen miehen matkaan. Syksyllä 2016 Jukan ja Minnan muutettua Vilman ja Janin asuntoon kesän ajaksi, Jukka päätti kosia Minnaa ja Minna vastasi myöntävästi. Kihlajaisiin saapui myös Outi, joka halusi Jukan takaisin. Jukan tunteet Outia kohtaan nousivat pintaan ja Jukka päätti jatkaa elämäänsä Outin kanssa jättäen Minnan ja samalla poistuen sarjasta.


text: Outi Hiltunen (es. Nina Linnovaara) on Jukka Hiltusen nykyinen puoliso. He erosivat vuosia sitten, kun Outi löysi ihmisiä tsunamista pelastaessaan uuden miehen. Vuonna 2016 Jukka ilmoitti haluavansa virallistaa heidän avioeronsa. Outi saapui yllättäen Minnan ja Jukan kihlajaisiin esitellen itsensä "Jukan vaimona". Hän halusi Jukan takaisin, vaikka he olivat sopineet hoitavansa avioeron sähköisesti. Jukan tunteet Outia kohtaan nousivat pintaan, joten hän jätti Minnan ja lähti Outin kanssa pois Virtauksesta.


text: Eelis Karhu (es. Jyrki Nousiainen) on Otso Karhun Espanjassa asuva isä, joka esiintyi sarjassa lyhyesti vuonna 2014.


text: Otso Karhu (es. Aimo Räsänen) on esiintynyt sarjassa alusta asti vuodesta 2010 alkaen. Sarjan alussa Otso oli poikansa Tomi Karhun yksinhuoltaja ja eronnut vaimostaan muutama vuosi ennen sarjan alun tapahtumia vannoen, ettei aio koskaan ottaa ketään tämän tilalle. Tällöin hän työskenteli Suner-nimisessä yrityksessä, joka oli yksi sarjan keskeisimmistä tapahtumapaikoista pitkään. Myöhemmin hän työskenteli Hansson Mining Companyn alaisena. Keväällä 2016 Otso sai työpaikan räjähdyksen jälkeen uudistetun Voimalan käyttöpäällikkönä, mutta vaihtoi työpaikkansa Tero Kuuslan yrityksen, TK-Palveluiden, alaiseksi.


text: Otso oli Sakari Määtän, Lauri Kallion ja Pentti Ruuskasen hyvä ystävä. Heillä on tapana viettää yhteisiä iltoja urheilua katsellen ja olutta juoden. Ystävyyssuhde Sakariin päättyi Sakarin muutettua Tampereelle ja ystävyyssuhde Penttiin on jatkunut etäisenä Pentin muutettua Espanjaan.


text: Myöhemmin Otso vannomisestaan huolimatta päätyi seurustelemaan hetkeksi Päivikki Summasen kanssa, mutta suhde päättyi, kun Päivikki muutti tyttärensä Nannan kanssa Rovaniemelle. Otso oli kihloissa Mirja Mäkimaan kanssa, mutta erosi tästä kun Otsolle selvisi Mirjan olevan Virtaukseen suunniteltua monikansallisen Hansson Mining Companyn kaivosta, jonka alaisena Otso tällöin työskenteli, vastaan. Otso olisi halunnut Mirjan takaisin, mutta Mirjan saatua työpaikan Namibiasta, hän päätti ottaa työn vastaan. Syksyllä 2017 Otson vanha tuttu ja ihastus, Maija Helminen, muutti kolmen lapsensa kanssa Virtaukseen. Otso remontoi tälle valmiiksi Haaviston vanhan puolen. Muutaman sekaannuksen kautta Maija muutti kuitenkin Teron omakotitalon yläkertaan. Siitä huolimatta Otso on yrittänyt hurmata Maijan. Otsolla oli myös jonkinlaista säätöä Lisbeth "Lissu" Kanervan kanssa jonkin aikaa, kunnes Lissu päätti lopettaa suhteen ja toivottaa Otsolle onnea Maijan suhteen. Otso ei kuitenkaan saanut hurmattua Maijaa, vaan sai kuulla, ettei Maijalla ollut tunteita häntä kohtaan, vaan että hän näki Otson vain ystävänä. Syksyllä 2018 Otso ja Lissu alkoivat seurustella. Otso ja Lissu ostivat talon, minkä jälkeen Otso sai töitä uudelleen perusteltulta Sunerilta. Sarjan päättyessä Otso oli onnellisesti yhdessä Lissun kanssa.